Berdeguneetan ongizatea eta natura uztartzen dituen egitasmoa aurkeztu dute - Irutxuloko Hitza : Irutxuloko Hitza\n(Argazkia: Cristina Enea Fundazioa)\nCristina Enea Fundazioak eta Donostiako Udalak apiriletik ekainera luzatuko den proiektu pilotua jarri dute abian hirian, baso bainuak egiteko egokiak diren naturagune eta berdeguneak zehazteko helburuarekin. Hiru taldek parte hartuko dute, eta hiriko lau kokalekutan egingo dituzte baso bainuak, zortzi astez: Ulia mendian, Aiete parkean, Ametzagaña parkean eta Miramon parkean. Baso bainuak egiten hasi diraBi orduko iraupena duten saioak dira.\nBaso bainu saioak aste honetan hasi dira +55 taldeko kideak, Emaus Fundazioko emakume talde bat eta EHUko irakasleen beste bat. Ekainaren 14ko astean bukatuko dira, astean talde bakoitzak bi orduko saio bat eginez.\nOihana Orkolagak, Cristina Enea Fundazioko ordezkariak, proiektuak hiru alor onuragarriak aipatu ditu. Batetik, osasunaren esparruan, “osasun-baliabide gomendagarri berri bat izan daitekeelako arazo fisiologikoak edo psikologikoak dituzten pertsonentzat”. Bestetik, gizarte-esparruan, “desparekotasun-, kalteberatasun- eta gizarte-bazterketako egoeretan dauden pertsonentzako jarduera egokiak eskaini ahalko baitira, jakin-mina eta pentsamendu kritikoa, segurtasuna eta konpetentzia, eta taldearen eta naturaren arteko lotura sustatzen baitituzte”. Eta, azkenik, ingurumen esparruan, baso bainuen bidez naturarekiko kontaktua berreskuratzea bilatzean, “indartu egiten da herritarren eta natura-ingurunearen arteko lotura, eta naturaren balioa nabarmentzea eta babestea errazten du”.\nShinrin-yoku teknika japoniarra\nBaso bainuak, edo shinrin-yoku japonieraz, Japonian sortu ziren XX. mendeko 80ko hamarkada hasieran, naturarekin birkonektatzeko eta osasunerako onura zuzena lortzeko tresna gisa. Prebentzioko eta osasunaren kontserbazioko praktika dira, eta ongizatea hobetzea, estresa arintzea eta atsedena sustatzea dute helburu. Arreta osoko printzipioetan oinarritzen da: zentzumenak basoaren atmosferara irekitzea, basoan ibiltzean abiadura motelduz, basoko airea arnastuz eta paisaiarekiko lotura emozionala sustatuz.\nGaur egun, teknika hori hainbat hiri eta lurraldetan esperimentatzen ari dira, pertsonen osasuna hobetzen ari dela egiaztatzen duten hainbat eta hainbat azterlanekin.


Baserriko nahiz sagardotegietako edariak dastatzeko aukera igandean - Usurbil - Noaua.eus\nBaserriko nahiz sagardotegietako edariak dastatzeko aukera igandean\nNoaua Aldizkaria 2022-05-20 10:00\nSagardo egarriz denak egarria gogotik asetu ahalko du igandean bueltan datorren 39. Sagardo Egunarekin. Baserrietako, herriko nahiz beste hainbat txokoetako sagardotegietako edariez gozatu ahal izango dugu.\nIgande goizeko 11:30etan irekiera ekitaldiren ondotik hasiko da "erromesaldia" frontoian, Dema eta Askatasuna plazetan kokatuko diren postuetan barrena. Sagardo anitz dastatzeko aukera izango duzue bazkal ordura arte. Aurreikuspenen arabera, usurbildarren festa kuttunena uda giro betean biziko dugula kontuan izanda, agian postuetako eskaintza agortu arte esan behar.\nModu batean edo bestean, Usurbilgo baserrietako sagardoak dastatu ahalko dira, baita Aginaga, Usurbil eta Zubietako sagardotegietakoak. Gipuzkoako hainbat txokoetakoak ere bisitan izango ditugu. Eta eskaintza zabal honetan, baita Asturiasko bat ere. Segidan dituzue zerrendatuak.\nDastatu ahalko ditugun sagardoak\nGoiko Lastola (Hernani)


BIBA :: Taberna :: Mintzatu\nBIBA: kulturaren aldeko Bilboko herri ekimena. BIBA egitasmoa euskal kulturaren eta kultur adierazpen ezberdinak alde ekarpen propioa eragiteko herri ekimen gisa sortu da. Euskal Herriko txoko guztietara iristeko bokazioa dugun arren, bere hastapenean Bilbora mugatzen dugu. Hortaz, bertan, bertakoekin eta bertakoentzako jardungo dugu. BIBA tresna gisa ulertzen dugu, espazio kulturalak zabaldu, sustatu eta herritarron eskura jarriko dituena. Kulturari espazio handiago bat eskaintzen ahaleginduko da, eta Bilbon kulturak errealitate desberdin asko dituela ikusaraztea izango dugu xede.\nNagusia montserrat 2 aldiz hemen\nTei AK - Check-in egin zuen orain dela 5 urte\nRakel - Check-in egin zuen orain dela 5 urte\nMontserrat - Irudia atxiki zuen orain dela 5 urte\nMontserrat - Check-in egin zuen orain dela 5 urte


Posted on 13.01.2020 13.01.2020 by Kazrakinos\nEguzkiak jotakoa zeru argi, gau gorrien jabe mendiak urrun gelditzen jatsuz urrun kresala gaueko haizean gogorra zure bizia, ez da besterik gelditzen harrizko kalietan gerra zaharren usaina.\nBasamortuko haizeak isildutako ahotsak dakartz ehortzitako arimak sustrai berrietan diraute kimu gazteak laster ikusiko dozuz loratzen ibai ertzean ortzadarra lainoen artean.\nJesus betiko bizia. Zabal, otoi, Jauna , nere begiak,. Bide-bazterrean bait nago itsu,. Zabal, otoi, Jauna, nere eskuak:. Gaitz guztien gaindi, noan zurekin;. Zabal, otoi, Jauna, nere bihotza,. Askorentzat, Jauna, zu hila zaude;. Zuk betiko bizitzako hitzak, Jauna, dituzu. Zu zaitugu egia, bidea, bizia! Pozaren pozez gainezka daukat nik gogoa;. Salbatzaile dut Jaungoikoa. Mirabe onen ezereza du Hak ikusi,. Haundiak egin dizkit guztia dezakenak,. Bere errukia gizaldietan gainez dago.\nBere besoaz harrigarriak egin ditu,. Gure esker gaiztoak zure bihotza. Zureak betiko izan nahi dogu,. Ama guztiz ona, maitatzen zaitugu, beti, beti. Biztu jaku Jesus Jauna: Aleluia!\nHilobitik zutitu da: Aleluia! Zure bihotzak, Ama maite,. Ama zara-ta semien alde zuk zer egingo ez dozu? Gure saminak gozatutzeko zagoz bai hor altaran zu.\nHortikan zagoz Euskal Herriko seme gaixoen begira;. Zugana gatoz, Ama maitea, zure babespe argira;. Aingeruzko lirio txit edergarria. He studied musicology , English philology and linguistics at the University of Helsinki , graduating with an FK master's degree in In , he was accredited as an Authorized Translator from Finnish to English and English to Finnish, and since then he has been employed as a professional translator.\nPista jarraitu beharko diogu. Goizean goiz iristen da zure posta elektronikora. Ikasturtea hasi zenetik, ehunka ikasgela itxi dituzte Euskal Herrian. Kontziliaziorako zailtasunak eta informaziorik eza salatu dituzte konfinatutako ikasleen gurasoek. Familiek salatu dute egoera larria dela.\nOspitale atarietan protesta egin dute, langileen egoeraz ohartarazteko. Honaino iritsi zarenez, eskaera bat egin nahi dizugu: irakurtzen ari zaren edukia eta egunkaria babestea, konpromiso ekonomikoa hartuz. Sarean eskaintzen dizugun edukia irakurtzen duzuen milaka irakurleek proiektuari ekarpena eginda, urrutira iritsiko ginateke.\nModa gustatzen zaigu, estiloa, dotoretasuna eta originaltasuna, baina erosotasun eta nortasun izpirik ere galdu gabe. Hurbileko tratua ematen eta atseginak izaten saiatzen gara, betiere gure profesionaltasunari eta lan egiteko moduari eutsiz.\nEsther ile-apaindegian zaindu egin nahi zaitugu, barrutik eta kanpotik, baina mesedez, ez zaitez kanpoan geratu! Zatoz gu ezagutzera. Nortasuna duen ile-moztea nahi duzu? Alda badezakezu, zergatik ibili beti berdin?\nPiztiaren begiak, Alberto Ladron Arana: laburpena. Piztiaren begiak Alberto Ladron Arana nafar idazleak ( -) an plazaraturiko eleberri beltza da.. Laburpena. Eleberria Xabier, kartzelan izandako gaztea, Iruñeko hilerrira gauez isilgordean sartu eta .\n9 Replies to “Zure Begiak”\nMar 31, · Zure begiak zeuden lurrean hilik zetzanaren atzean, bizitzari berriz ere mehatxu eginez, guztiok zure menpe bageunde bezala. Eta ohi denez, zure semealabatzat hartzen ez duzun bat aukeratu zenuen Author: Ivan Igartua.\n2 days ago · Begiak zelaiak dira. Mikel Zumeta - ko irailak 24 Goizean goiz iristen da zure posta elektronikora. Pribatutasun politika eta Lege informazioa irakurri ditut eta onartzen ditut. Albiste gehiago. Hezkuntza Sailak «planifikazio integralik» ez duela salatu dute sindikatuek.\nZure begiak Jesus, nik ere banitu, Itzalak eta herrak, nola ez barkatu, Ditzadan ene lagunak besarkatu. 3 – Begien bideak zabaltzen ditu gure urratsak Begien bideak, muga ororen hauts-errautsleak, Begien bideak, zeru ate idekitzailea Begien bidea, zu, Jauna. Zure begiak Jesus, nik ere banitu, Itzalak eta herrak, nola ez barkatu.\nBegiak itxita. Josu Iraetaren olerkiak. Maitasun oinazea. Ahantzi behar zaitu dala ezin oroitu. Zer oroimena kaskarra nirea, beti gogoan.\nHain biziak koloreak eta hain ilunak zure begiak nire parte bat egin zara eta xuxurlatzen, ahots batek nire buruari esaten dautso: gelditu zaitez Erriberan. Eguzkiak jotakoa zeru argi, gau gorrien jabe mendiak urrun gelditzen jatsuz urrun kresala gaueko haizean gogorra zure bizia, ez da besterik gelditzen harrizko kalietan gerra zaharren usaina.\nPiztiaren begiak ikaragarri gustatu zaidan liburua izan da, misteriozko liburu bat izan delako, niri gustatzen zaizkidan modukoak. Nahiz eta hasieran asko kostatzea liburua ulertzea eta jarraitzea, liburua irakurtzen duzun bitartean, istoria harrapatu egiten zaitu. Hiztegia nahiko zaila izan da, eta seguruenik hori izan da arazoa ulermenaren.\nZure begiak maite ditut; 4. Ardotxo txuria; Cornish Lullaby () Choir with instruments. Kouta () Stabat Mater () Kyrie in memoriam () Orchestral. CCCX/O () Ah! .\nZure arnasa bialdu gugana. Zure aurpegi bila. Zure besotan, oi kurutzea. Zure bihotzak, Ama maite. Zure errukizko begiak, Ama. Zure saihets irekiari, Kristo. ANTIFONAK SARRERA ABESTIAK. Aita baten semeok, sinismen bakar bat dogunok, anai artean batu garanok, kantuz gatoz, kantuz zugana, Jauna.\nSinknRise (沉浮) / Ft. Conehead\nFebei on Zure Begiak


EUSKADI.-EAEn 769 auto-istripu izan ziren joan den uztailean, aurreko urteko hil berean baino %27,5 gutxiago\nErrepideetako heriotzak %25 jaitsi dira puntuen gidabaimena abian jarri denetik, iazko uztaileko zortzitik aurtengo seira igaroz\nEuskal Autonomia Erkidegoan (EAE) 769 auto-istripu izan ziren joan den uztailean, puntuen gidabaimena martxan jarri ondoren, eta %27,5eko jaitsiera izan da aurreko urteko hil berarekin alderatuz, orduan 1.061 istripu izan baitziren. Gainera, errepidean izandako heriotzak %25 murriztu ziren, 2005eko uztaileko zortzi heriotzetatik aurtengo hil berean izandako seietara jaitsiz, Eusko Jaurlaritzako Herrizaingo Sailak emandako datuen arabera.\nUztailaren 1ean puntuen gidabaimena abian jarri zenetik izandako istripuetako 226 biktimekin gertatu ziren, eta gainontzekoak, 543, biktimarik gabe; iaz, aldiz, 364 istriputan biktimak izan ziren eta 697tan ez.\n2005ko uztailean, zortzi hildako, 57 zauritu larri eta 495 zauritu arin izan ziren; aurtengo uztailean, aldiz, sei hildako, 35 zauritu larri eta 291 zauritu arin izan dira.\nJoan den uztailean zehar 123 auto-istripu izan ziren Araban, 2005ko hil berean baino %15,8 gutxiago; Bizkaian 298 zenbatu ziren, iazkoan baino %27,7 gutxiago; Gipuzkoan, azkenik, 348 auto-istripu izan ziren (%30,8 gutxiago).\nBiktimak izan zituzten istripuak 34 izan ziren Araban joan den uztailean (%27,7 gutxiago), 104 Bizkaian (%-40,2) eta 88 Gipuzkoan (%-38,5). Biktimarik gabeko istripuak, berriz, 89 izan ziren Araban (%-10,1), 194 Bizkaian (%-18,5) eta 260 Gipuzkoan (%-27,8).\nJoan den uztailean zehar bi hildako izan ziren Araban (2005ean ez zen hildakorik izan), bederatzi zauritu larri (%-25) eta 38 arin (%-46,5); Bizkaian hiru hildako izan ziren (%+50), 11 zauritu larri (%-52,2) eta 143 zauritu arin (%-41,9); azkenik, Gipuzkoan hildako bat zenbatu da (%-83,3), 15 zauritu larri izan dira (%-31,8) eta 110 arin (%-38,2).


El último paso - The last passage - le dernier passage\nKolore kontrastea Hizkuntzak\nMoztu Filmak ikus-entzunezkoak sortzen dituen produkzio etxe eta zerbitzu enpresa bat da, zuzendaritzan, produkzioan, errealizazioan eta postprodukzioan esperientzia duten profesionalek osatua. Ikus-entzunezko produktuen sorkuntzan espezializatua dago. Lan motzak (spotak, bideoklipak, film laburrak, bideo korporatibo eta dibulgaziozkoak...) zein luzeak (dokumentalak, telesailak, film luzeak...) egiten dituzte. Enpresan lan nabarmenenak dira "Cuidadores" eta "Amaren ideia" dokumentalak, publizitate iragarkiak, film laburrak eta musika bideoklipak.\nDokumental webgunea "Azken bidaia"\nComet proiektuaren iturburua "The last passage" dokumentala da. Dokumentala egiterakoan, Moztuk mundu osoko artxibo militarrak eta Comet linean parte hartu zuten familien dokumentazio pribatua aztertu eta informazio eta agiri ugari bildu ditu.Comet proiektuaren helburua da aurkitutako dokumentazio guztia bateratzea, sailkatzea eta ikertzaile eta interesatuen eskura jartzea; baita ikertzaile eta interesatu horiek parte hartzera eta daukaten informazioa ematera animatzea ere. Horregatik, abentura horren partaide egin nahi zaituztegu, denon artean memoria historikoa babestu dezagun. Proiektuaren asmoa da oroitzapenek bizirik irautea eta Comet linearen gainean informazioa duen edonork pertsonei eta lekuei buruzko datuak ematea, argazki, dokumentu edo bideoen bitartez.Helburu hori lortzeko, Web orria funtsezko hiru multzotan banatua dago: dokumentala, dokumentazio zentroa eta bidea.Dokumentala. Edukien kudeatzaile bat dauka eta, horren bitartez, atalak eta edukia eguneratu daitezke eta bideoak, testuak eta argazkiak sar daitezke. Moztuk atal hori baliatzen du kazetariei eta dokumentalaren jarraitzaileei informazioa emateko: bereizmen handiko irudiak, argitaragabeko bideoak eta askotariko argazkiak.Dokumentazio zentroa. Gaian gehiago sakondu nahi duten ikertzaile eta erabiltzaileentzako atal pribatu bat dago; atal horretan materiala utzi eta Moztuk bildutakoa berrikusi daiteke. Alta formulario baten bitartez egiten da eta atal pribatuan foroak, dokumentazioa igotzeko eta mezuak bidaltzeko aukera eta argazki artxibo bat daude.Bidea. Erabiltzaileek bidea mapa baten bitartez egin dezakete. Web orrian argitaratutako eduki guztia geolokalizatuta dagoenez, erabiltzaileek bidea modu birtualean egin dezakete, bideo, testu eta argazkiez lagundurik. Gainera, bidea GPSan ikusteko deskargatu dezakete, gero benetan egiteko. Atal horretan, gainera, erregistratu ondoren, bidea egin dutenek edo parte batzuk bisitatu dituztenek argazkiak igo eta azalpenak egin ditzakete. Helburua da Comet linea bide historiko bihurtzea eta jendeak argazkiak, azalpenak, hotelen eta jatetxeen gaineko informazioa eta abar jartzea, eta, baita ere, bidea egin nahi duten guztientzako informazio baliagarria ematea.\nBezero gehiago Gaia Asociación de Industrias de las Tecnologías Electrónicas y de la Información\nBezero gehiago Arreglamicalle.com un lugar de encuentro para ciudadanos 2.0\nZer egiten dugu Estrategia digitala Web garapenak eta aplikazioak Mugikorrentzako web diseinua Denda birtualak Irisgarritasuna eta erabilgarritasuna Marketing online\nKomunikazioa Azken albisteak\nleiho berria ireki Mapa ikusi Sareetan segi\nleiho berrian ireki leiho berrian ireki leiho berrian ireki leiho berrian ireki leiho berrian ireki Irisgarritasuna


BIZIPOZAREN JAIA irailak 29an | OARSOirriak\nBIZIPOZA elkarteak antolatuta irailaren 29an Errenteria/Oreretan Bizipozaren Jaia ospatuko da. Aurten Juneren hegoak eta Mindara elkarteen lana izango da protagonista nagusia. Jaiak helburu desberdinak ditu, besteak beste, laguntza afektiboa eta materiala eskaintzea izaera bereziko haurren babes eta arretarako elkarteei.\nOarsoirriak bat egiten du helburu horrekin, eta familiei gonbidatzen zaituztegu jai eguna bizitzeko (egitarau osoa hemen). OarsoIrriakek material birziklatuarekin sortutako musika tresnen tailerra eskaini nahi du eta hura gauzatzeko Oarsoaldeko familien laguntza beharrezko dugu. Marakak, euri makilak eta kriskitinak sortzeko materiala prest egongo da; eta tailerrean zaintza eta dinamizazio lanetan aritzeko, borondatezko langileak behar ditugu. Instrumentuak sortzea erraza da (ikusi hemen gida) eta gure lanari esker BIZIPOZA jaiari laguntza emango diogu, bere balioetan sakonduz. Zehazki, bolondresak beharko genituzke ordu batez edo ordu bat eta erdiz, zuek aukeratutako tarte hauetan 10:00-14:00 eta 14:00-17:00. Beraz, laguntzera animatuz gero, bidaliguzu mezu bat oarsoirriak@gmail.com helbidera, eta zuekin harremanetan jarriko gera.\nBesterik gabe, irrizaleok, Bizipozaren Jaian elkar ikusiko garelakoan, ondo izan.\nThis entry was posted on 2018/09/17 by OarsoIrriak in Aisialdi Egitarauak,Eskualde,Jaia eta aurkezpenak and tagged Bizipoza, Errenteria, Orereta.


Errenta finkoko funtsa GCO Aurrezkia - Seguros Bilbao\nZeri buruz hitz egiten du GCO Corto Plazo?\nGCO Corto Plazo zure aurrezkiak, euroetan adierazitako, igorle publiko edo pribatuen, errenta finko nazional edo internazionaletako baloreetako inbertsioen bidez errentagarri egiten ditu, zeinen batezbesteko iraupena 2 urte baino gutxiago den. Merkatuaren lurrunkotasunei ziurtasunez aurre egiteko dago diseinatuta eta EURIBOR indizea hartzen du oinarritzat.\nGCO Corto Plazo-ren onurak\nFuntsaren balio likidagarriak ez du fluktuazio garrantzitsurik pairatuko.\nArriskurik izan nahi ez duten inbertitzaileentzako aparta.\nOndarearen errendimendua maximizatu epe laburreko interesen arabera.\nFuntsezko datuak inbertitzailearentzat


Europar Batasunak eta Nazioarteko Diru Funtsak emandako 110.000 milloi euroak ez dira nahikoa; beste horrenbeste behar dute, eta hala ere, ez dago ziur Greziak bere finantza egoera egonkortuko duen.\nGreziak ezin du bere zorra ordaindu. Ekonomia okerrera doa eta ez du diru nahikoa sortzen aurreko zorrari dagozkion interesak ordaintzeko. Europar Batasunak eta Nazioarteko Diru Funtsak emandako 110.000 milloi euroak ez dira nahikoa; beste horrenbeste behar dute, eta hori lortuta ere, ez dago ziur Greziak bere finantza egoera egonkortuko duen.\nBi jarrera oso desberdin daude. Bata, Alemaniarena; estatuek ez ezik inbertsore pribatuek ere Greziari laguntza eman behar diotela aldarrikatzen du. Esate baterako, zor horren ordainketa zazpi urtez atzeratzea onartzea. Horrek galerak ekarriko dizkie banku pribatuei, Greziako zorraren gehiengoa banku grekoek, alemaniarrek, frantsesek eta estatubatuarrek baitute.\nZergatik dago Merkel kantzillerra jarrera horren alde? Badakielako Alemaniako zergadunak aspertuta daudela euren zergen dirua jartzeaz Grezia, Irlanda eta Portugal erreskatatzeko.\nBaina gobernuak ez daude ados Alemaniarekin. Uste dute, bankuak Greziako zorrean galerak izatera behartzen badira, horrek adieraziko lukeela Greziak ordainketa etena izan duela. Horrek finantzen lurrikara sortuko lukeela uste dute, eta ondorioz, kalte handiak eragingo lituzkeela bere zorra ordaintzeko arazoak dituzten herrialdeetan, adibidez, Espainia, Italia edota Belgikaren kasuan.\nInformazio gehiago:Eitb: Labirinto greziarra


Bizkaiko industrializazioa | Historia | Xuletas, chuletas para exámenes, apuntes y trabajos\nEscrito el 5 de Octubre de 2019 en vasco con un tamaño de 5,23 KB\nA-BIZKAIKO EREDUA Industrializazioaren oinarriak\nBizkaiko industrializazioan oinarrizkoak izan ziren faktoreak: Industria tradizionalaren presentzia (burdinolak eta ontziolak) Kokapen geografiko estrategikoa (Europan eta penintsula artean) Lehengai garrantzitsua izatea (burdin mea) 1841etik aurrera, aduanak kostaldera eramatean, Euskal Herria espainiar merkatuan integratua geratzea; honek merkatu zuen euskal industrializazioaren hasiera.\nIndustrializazioaren hastapenak (1841-187\nAduanak kostaldera aldatu izanaren ondorioak: Bilboko merkatari talde bat industria siderurgikoan inbertitzen hasi zen (Ibarra familia); lehenengo labe garaiak sortu ziren: Santa Ana de Bolueta, eta Nuestra Señora del Carmen. Azken biak Ibarra familiak sortutakoak ziren. Landare ikatza erabiltzen zuten eta produkzioa barne eskariari erantzutera zegoen zuzenduta. Bilboko burgesiak, trenbidearen eta finantza sistemaren ezarpena bultzatzeko; bi elkarte berri sortu zituen: Banco de Bibao eta “Cia FF.CC. Tudela-Bilbao”. Tutera-Bilbo trenbide linea eraiki zuen, Bilbo Ebroko haranarekin lotzeko eta, Miranda de Ebron, Madril-Irun linearekin bat egiteko. Bilboko burgesiak, kanpoko faktore bati esker lortu zuen behar ziren kapitalak: altzairua egiteko Bessemer bihurgailuaren aurkikuntza. Britainia Handiko siderurgia ezarri zen eta burdin mea ez fosforikoa erabiltzea eskatzen zen. Mineral hori Suedian eta Bizkaiko meatze arroan baino ez zegoan. Bizkaikoa kalitate handiko minerala zen. Hori dela eta, kapital britainiarra heltzen hasi zen Bizkaira. Hortik aurrera, atzerriko kapitalez eratutako zenbait konpainia sortu ziren, Bizkaiko meatze arroko burdina erauzi eta esportatzeko; Ibarra anaiek ere parte hartu zuten. Beste enpresari euskaldun batzuk ere hasi ziren burdina esportatzen (Martinez de las Rivas, Sota y Aznar...) kapital handiak pilatu zituen burdinaren esportazioaren esker, eta industria siderurgikoan inbertitu zituen. Zenbait trenbide eraiki zituzten, minerala garraiatzeko Industrializazio prozesua indartzea (1876-1898)\n1876an, gerra Krlista amaitu ondoren, Bizkaiko industriaren hazkundea indartu egin zen. Bizkaia burdinaren estatuko ekoizle nagusia bilakatu zen. Burdin mearen esportazioari esker lotutako kapitalak Bizkaiko industria.Iraultza egitea ahalbidetu zuen. Ondorioz, burges talde txikiaren inbertsioak siderurgiara, eta geroago, ontzigintzara ere bideratu ziren. Industria siderurgikokoa industrializazioaren motorra izan zen. 1879 eta 1882 bitartean, 3 siderurugia garrantsitzuenak eraiki ziren Bilboko itsasadarraren ezkerraldean: “San Francico” eta “Vizcaya” (Sestaon), “ Altos Hornos de Bilbao” (Barakaldon). Hirurek erakarri zituzten bertako eta atzerriko kapital handiak, teknologia modernoak erabiliz, eta barne nahiz kanpo merkatua hornitzen zuten. 1902an “Altos Hornos de Vizcaya” (AHV) sortu zen, eta Espainiako siderurgia handiena izan zen. Bizkaiko siderurgiaren hazkunde izugarrian eragin zuten faktoreak: Burdinaren ugaritasuna Kapital-pilaketa handia, burdinaren esportazioari esker Ikatza Asturiastik eta, batez ere, Britainia Handirik inportatzen zen; burdin mea Bizkaitik hara eramaten zuten ontzien itzulera-bidaia aprobetxatuz Politika protekzionista, inportazioei muga-zergak ezarriz XIX.Mendearen bukaeran, burdin mearen esportazioak eta ikatzaren inportazioak Bilboko merkataritza.Flota hazteko beharrizana ekarri zuten. Ondorioz, Bilboko meatzaritzako eta siderurgiako burges familia asko ontzigintzan hasi ziren; ontziolak egokitu zituzten, burdinazko ontziak egiteko. Bilboko merkataritza-flota handitu ez ezik, Espainiako gerra-ontzian berritu ere egin zituzten. 1898an, koloniak galtzen, indianoak bertan metatutako dirua herrialdera itzuli zen, eta horrek ontzigintzaren hazkundea azkartu zuen. Ontzigintzaren garapena onuragarria izan zen Bizkaiko siderurgiarentzat B-GIPUZKOAKO EREDUA 1\n841etik aurrera, Espainiako barne merkatua ireki zenetik, Gipuzkoan mota askotako industriak sortzen hasi ziren: papergintza, metalurgia, ehungintza, arr\nantza industria, elikagaien industria, altzarien industria... Neurri txiki eta ertaineko enpresak ziren eta Debako, Urolako eta Oriako bailaretan eta Hernanin, Pasaian eta Irunen kokatu ziren. Gipuzkoako merkatariak, lur jabeak eta indianoak izan ziren kapitalak ipini zituztenak. 1898tik aurrera, azken kolonietatik itzulitako kapitalei esker, Gipuzkoako industrializazioa bizkortu eta finkatu egin zen. Aipagarriak dira, ontzigintzaren sektorea, batez ere Pasaian eta Zumaian garatu zena, eta ehungintzarena, gehienbat Urolako bailaren errotu zena.\nC-ARABAKO ETA NAFARROAKO INDUSTRIALIZAZIOA\nAraba eta Nafarroako industrializazio prozesua Bizkaikoa eta Gipuzkoakoa baino berenduago gertatu zen: 1850eko hamarkadaren bukaeran hasi zen eta 60ko hamarkadan izan zuen unerik garrantzitsuena. Bi kasuetan, Gipuzkoan eta Bizkaian ez bezala, erakunde ofizialek zeregin garrantzitsua izan zuten industrializazioaren bultzadan. Arabaren kasuan, Gasteizko udalerria izan zen industrialdeak sortzeko ekimenak aurrera eraman zituena. Nafarroan, Aldundia izan zen politika industriala aurrera eramateko izan zuena.\nIndustrializazio ereduak industrializazioa bizkaian Bizkaiko industrializazioaren ezaugarriak Bizkaiko siderurgiaren historia Bizkaiko industrializazioaren hastapenak siderurgia bizkaiko industrializazioa


kritiken hemeroteka » “Bizitza bakoitza behin gertatu zen istripu baten emaitza da”\n« Epaltzaren irakaspena | Eguerdiko kafetxoaren mingotsa »\n“Bizitza bakoitza behin gertatu zen istripu baten emaitza da” Saioa Ruiz Gonzalez / Argia, 2010-04-25\nBehin, Paul Austerrek ateraldi bat egin zuen basoan barna. Bertan, kasualitateetan eta ustekabeko gertaeretan ezkutatzen den zeinu-sistema misteriotsu bat topatu zuen. Denborarekin, hura bilakatu zen, mundua islatzeko baliatuko zuen hizkuntza. Badira barrea eragiten dizuten kasualitateak baina, era berean, badira heriotza eragiten dizutenak. Zoriaren hizkuntzak, giza-hauskortasuna esan nahi du gure ohiko hizkeran, eta elementu horren indarrak, bere obrak darion esentziaren osagai garrantzitsuenetako bat osatzen du.\nKaleratu duen azken eleberriak badu horretaz eta beste hainbatez. Egia esateko, azken lanekin erkatuz —gure idazlearen irudimen jarioa agortzen hasia zelaren seinale ziruditenak—, City of Glass (1985) edota Oracle Night (2003) lanetako Paul Auster baten arrastoak berreskuratu eta, askoren ustez, gainditu egin ditu. Alberdaniaren eskutik argitaratua eta Oskar Aranaren itzulpen lanari esker, Ikusezin izenburuaz euskaratua heldu zaigu, beste behin, errealitatea eta fikzioaren mugak lausotzen dituen, “matrix” austeriarraren zentroan koka genezakeen, eredu bikaina.\nGrosso modo esanda, liburua lau zatitan banatua dago, baina narrazio gainjarrien erabilerak, testu bikoitzarekiko jolasa baimentzen du. Adam Walker 1967an, literatura ikasten duen 20 urteko gaztea da. Gau batean, Rudolf Born eta Margotek osatutako bikote frantsesa ezagutuko du eta harez geroztik, gure protagonistaren bizitza ez da berdina izango. “Zerbait gertatzen da eta, gertatzen hasten den momentutik, ezerk ezin du izan berriro berdin” aipatu zuen idazleak.\nKontatzen zaizkigun Walkerren gaztaroari buruzko gorabeherek, etorkizuneko eleberri baten bilbea osatzen dute. Hau da, irakurtzen duguna, 2007an hilzorian dagoen Adam Walkerren, 1967 izeneko eleberria izango denaren eskuizkribua da. Hiru narraziotan —udaberria, uda eta udazkena— James Freeman izeneko idazle ospetsu bati, hark berrikus dezan, bidaltzen dion gauzatu gabeko proiektu baten zirriborroa. Beraz, irakurle bezala bereganatzen dugun istorioaren trama, zuzendu eta osatu beharreko narrazio-testua bilakatzen da. Eleberri baten eraiketa prozesuaren lekuko bihurtzen gaitu: lekukotasun idatzien itzulpenak, beste narratzaile batek osatutako hilzori baten oharrak, egia kontatua gezur bihurtu nahi duten pertsonaia eta lekuen izen aldaketa. Zein da Walkerren istorioari zor zaion sinesgarritasun maila? Dena? Batere ez? Edo irakurleak berak eskaini nahi diona?\nOngi etorriak Paul Austerren mundura.


Gazte mailako batela berriz onena Gipuzkoako Ligaren 7. jardunaldian | El Diario Vasco\nCosta UrolaGazte mailako batela berriz onena Gipuzkoako Ligaren 7. jardunaldian\nGazte mailako batela berriz onena Gipuzkoako Ligaren 7. jardunaldian\nIrabazle. Gazte mailako batela berriz onena izan da asteburuan.\nPasai San Pedrok antolatutako jardunaldi berrian Getariako gazteak nagusitu ziren\nJUAN MARI ZUBIAURRE GETARIA. Jueves, 8 marzo 2018, 08:46\nGipuzkoako Batel Liga aurrera doa eta Getariako Arraun elkarteak emaitza ona lortu du asteburuan Pasai San Pedrok antolatutako zazpigarren jardunaldian.\nAurrekoan getariarrak gazte mailan ezustekoa hartu zuten Orioko batelarekin. Ordura arte estropada guztietan nagusitu ziren GAEko mutiko gazteak baina orduan bigarren tokian amaitu zuten eta Pasaiako uretan erakutsi nahi zuten hori kasualitatea izan zela. Gogoz ekin zioten getariarrak eta hasieratik denbora onenak egin zituzten ziabogetan. Helmugan onenak izan ziren 9:18ko denborarekin, bigarren sailkatu zen San Pedro etxeko batelari hamaika segundo atera ziotelarik eta hirugarren sartu zen Oriori hamabi. Une honetan sailkapenean lehen postuan jarraitzen dute San Pedrori hamabi puntuko aldea ateratzen diotenean.\nHaurren mailan batel mistoa atera zuten eta promesa nesken mailan bi ontziak goraka doazela erakusten dute. A taldea laugarren eta B taldea hamargarren amaitu zuten. Lehenengoak Zumaiari aurrea hartu diote sailkapeneko laugarren tokian eta bigarrenak Tolosaldea C harrapatu nahi dute.\nIribar talderik indartsuena futbito txapelketaren hasieran Jende katea berdintasunaren alde gaur goizean


"Sabaiagaz zerikusirik izan ez arren, sorosleak eta garbitzaileak kalera goaz" - Abadiño - Anboto.org\nKiroldegiko langile batek ANBOTOri esan dionez, Emtesport enpresa kudeatzaileak kale gorrian utzi ditu bertako hainbat profesional, eta beste hainbaten lanpostua kolokan ipini du. "Aldi baterako lan erregulazio espedientea ezarri digute lanpostu finkoa dugun 3 sorosleri eta garbitzaile bati. Baina obra amaierako kontratua duten langileetariko batzuk kale gorrian gelditu dira: hiru garbitzaile eta lau sorosle", esan du langileetariko batek. "Gure lanek ez dute berezko loturarik sabaiagaz, baina sorosle batzuk eta garbitzaileak gara horren ondorioak jaso ditugunak", dio.\nIgerilekua hustuta dago. Ez dago igeriketa zerbitzurik, eta horrek automatikoki baldintzatu du kontratu finkoagaz egon diren sorosleen lana. "Irailera arte horrela egongo garen susmoa dugu. Ez dago zerbitzurik, baina, bitartean, ez digute ezer kontsultatzen utzi. Igerilekuko lanaren ordez, spinning klase gehiago eskaintzerik izango genuke? Mantentze gimnasiarako klase kopurua handitu ote dezakegu? Sarritan dioskue denera moldatu behar dugula, eta orain, hau", dio beharginak. Langabezian gelditu diren garbitzaileak ere gogora ekarri ditu. "Igerilekua zarratu dutenez, bertako aldagelak ere itxi dituzte. Hainbat garbitzaileren kaleratzea justifikatu dute horregaz", gaineratu du.\nBeharginak gogora ekarri du Durangaldean egon izan direla inoiz kiroldegian ariketa fisikoa egin bitartean bihotzekoak jota hil direnak. "Gimnasioan edo klaseren batean larrialdiren bat gertatuko balitz, nork artatuko luke erabiltzailea?", galdetu du. "Sorosleak gara lehenengo sorospenak egiten dakigunak", esan du.\n"Igeriketa gustatzen zait, poolbike ere egiten dut eta ez dut neure burua beste kirolen batean ikusten", dio Edurne Gandiagak. "Beharbada beste zer...


«Momentuan momentukoa egin behar dugu, ez baitakigu hemendik bi egunetara nola egongo garen» - Ereñotzu - Kronika.eus\n«Momentuan momentukoa egin behar dugu, ez baitakigu hemendik bi egunetara nola egongo garen»\nKronika - Erredakzioa 2020-03-20 10:30\nGarbiñe Makatzaga Otxandorena zuzendaria izan da Txirrita eskola zapaldu duen azkena. Bideoa: 'kronika.eus'\nSektore guztietako langileei, adin guztietako herritarrei eragiten diete COVID-19, Koronabirusaren hedapenaren aurkako neurriek. Garbiñe Makatzaga Otxandorena goizuetarrak, Ereñotzuko Txirrita eskolako zuzendariak, bertako berri eman du.\nNola eragin dizue eskola ixteak?\nEragina haundia da, egunerokotasunetik aldaketa haundia da. Lehenengo abisua izan zen, umeak ez etortzeko, eta hasi ginen zuzendaritzatik prestatzen nola lan egin hemen, eta nola bideratu etxerako lanak edo jolasak; zer egin zezaketen etxean. Aprobetxatu nahi genuen, baita ere, eskolan ditugun proiektuak eta plangintzak garatzeko, gure artean lan egiteko. Eta hori, gutxi-gorabehera, bideratzen ari ginela, bat-batean etorri zen agindua, guk ere ezin genuela eskolan egon. Horrek gauzak zailtzen ditu. Ikasleekin ezin gara egon, eta irakasleok, gure artean, ere ez. Eskola hutsik dago. Ni bakarrik geratu naiz hemen, eta momentu honetan lan egitea nahiko zaila da.\nNola hasi zarete antolatzen?\nHasieran, gurasoei gomendioak bidali eta guk hemen gure plangintzarekin aurrera jarraitzeko asmoa genuen. Baina asteburuan hartu da erabakia, hemen ez elkartzekoa. Elkartzeko beste bide batzuk erabili behar ditugu, eta teknologiak, horretan laguntzen du. Ireki dugu txat moduko bat, eta irakasleok bertan partekatzen ditugu dauzkagun asmoak. Elkarrizketarako aukera badaukagu. Bideo-deiak egiteko aukera aurrerago ikusiko dugu. Horrez gain, badauzkagu sare gehiago. Driven lanak partekatzen ditugu. Hori, gure eskolan. Beste antolakuntza modu bat, lagungarri egiten ari zaiguna da, EAEko 170 bat zuzendari gauden Telegram sarea. Erabakiak hartzean, hemen bakarrik sentitu beharrean, badaukagu aukera ikusteko beste eskoletan zer egiten ari diren, beraiei ikuskariak zer esan dien.. Eta Eskola Txikien whatsappa ere badugu. Ez da berdina eskola haundi batek izango dituen erronkak eta guk ditugunak. Ondo datozkigu elkarren artean hitz egiteko modu hauek, elkar ikusi ezin dugunez.\nNola ari zarete neurri eta erabakiak hartzen?\nEgunez egun. Ostegunean erabakia hartu ostiralerako, eta ostiralean jada ez zuen balio. Eta ostiralean saiatu ginen planifikatzen zerbait, eta asteburuaren ondoren, ezin garatu. Pazientzia haundia behar da orain, gauzak lasai hartu. Eta ari gara. Goizeko 09:00etan zerbait pentsatu, eta saiatzen gara ikusten ea horrekin jarraitu dezakegun. Egunean egunekoa eta momentuan momentukoa egin behar dugu, ez baitakigu hemendik bi egunetara nola egongo garen.\nBigarren ebaluazioaren bukaeran zaudete. Zein lan dauzkazue egiteko?\nBukatu da guretzat, eta esan nahi du informeak bidali behar direla etxeetara. Eskola batzuek guraso bilerak egiten dituzte eta guk ez; batzuekin biltzen gara konkretuki, nahi dugulako. Informeak emailez bidaltzen Eguberrietan hasi ginen, eta beraz, hor ez dugu zailtasunik. Irakasleak momentu honetan informeak bukatzen ari dira, eta etxean egin dezaketen lan bat da. Programazioak ere etxean egin litezkeen gauza dira. Horretarako, goizeko 09:00etan (martxoaren 16an) elkartu gara hemen zuzendaritza taldea. Hiru gara: ikasketa burua, idazkaria eta ni, zuzendaria. Aritu gara pentsatzen zer egin dezakegun. Saiatuko gara Drivera igotzen ustez behar izango ditugun dokumentuak, hemen ez egoteko. Bihartik aurrera etxean egongo gara. Irakasleei eskatu zitzaien etxean geratzeko, eta etorri behar bazuten, izan zedila liburu edo material bila, eta ez denak batera. Horrela, bigarren ebaluazioari bukaera emateko arazorik ez dugu.\nIkasleekin nola ari zarete lanean?\nOstegunean tutoreek irakurtzeko liburuak bidali zizkieten; jolasen bat eta etxerako lanak ere bai, fitxak. Gure asmoa da gaur bertan prestatzen ari naizen galdeketa bidaltzea gurasoei, jakiteko zein baliabide dituzten etxean. Ez ditugu edukietan aurreratzeko bideak jarri nahi, ez dakigunean etxeetan denek teknologiak badituzten: ordenagailuak, inpresorak... Hori ere, pixkanaka, eta egunean egunekoa ikusiz. Batez ere, gomendioak bidaltzen dizkiegu; zer egin dezaketen egun osoan zehar ez aspertzeko. Etxetik atera gabe egotea oso gogorra izango da bi-hiru egunetan. Gaur, adibidez, Katiluzar Guraso Elkartearen whatsappera erronka bat bidali diegu. Balkoiak apaindu eta argazkiak guri birbidaltzeko, gero blogean jartzeko. Elkar komunikatzeko beste modu bat izan daiteke. Horrelako gauzak ere bidali ditzakegu.\nIrakasleren batek baja hartu behar balu zer gertatuko da?\nEz dakit nola funtzionatuko duen. Ordezkorik ez luketela bidaliko pentsatzen dut. Baina ez dakit, ez dut galdetu.\nGaixotzeko beldurrik izan duzue?\nOstiralean umerik ez genuen, baina bai, beldurra badugu. Baina ez irakasle izanagatik, herritar garelako baizik. Hemen justu kutsatzeko beldurrik ez dut, baina kanpoan bai. Hemen lankide gutxi elkartu gara. Elkartu baino gehiago, ikusi egin gara! Distantzia mantendu egin dugu, esan dizkiguten gomendio guztiak jarraitu nahian. Baina konturatu gara oso zaila dela; elkartu eta elkarri papera pasatzean, adibidez, kutsatu bagintezkeen, kutsatuko ginen, eta horrela joango ginake etxera.\nLehen Hezkuntzara arteko ikasleak dauzkazue. Honek guztiak eragin dezake ikasleen garapen akademikoan?\nHaur txikiei gogorra egingo zaie etxean egon behar dutelako, baina hartu dezakegu oporraldi bat bezala. Esan nahi dut, agian ez direla ari ikasten irakurtzen, baina ikasiko dutela. Ez da ezer gertatzen. Kezka gehiago sortu daitezke seigarren mailako ikasleekin, datorren urtean DBHra dijoaztelako. Baina baliabideak jarriko ditugu ikas dezaten. Hala ere, gu itxita gauden bezala, DBH eta institutuan ere nabarituko dute, eta ezingo dute berdin egin lan. Datoren urtean ikasleak uste baino lan gutxiago eginda badoaz, ulertuko dute. Elkar ulertuko dugu.


BERTXOKO 2014/12/17 - Arrosa\nURTEKO AZKEN BERXOKO!\nETA EZ HORREGATIK ESKASAGOA. gaurkoan bertsotop eta oihanederreko saioa. AHHHH eta beste gauza bat twitterrean berriz gaudeketeke #BERTSOTERRORISMOA egiteko prest. @bertxoko\nHankak lurrin - Kattu - 141217\naz. Abe 17 , 2014


Negozioak egoera berrira egokitzeko ekimena sortu du UKUEk - Aia orio - Karkara.eus\nNegozioak egoera berrira egokitzeko ekimena sortu du UKUEk\nAiora Larrañaga Solaberrieta 2020-10-01 12:37\nProgramaren helburua da "eskualdeko ekintzaile eta enpresari txikiei beren negozioaren gaineko hausnarketa egiten laguntzeko baliabide nahiz estrategiak eskaintzea, egungo egoerara behar bezala egokitzeko eta, batez ere, lehiakor izaten jarraitzeko".\nCOVID-19ak goitik behera aldatu du gizartea, eta horrek eragin zuzena izan du hainbat negozio eta sektoretan. Horregatik, egokitzea eta negozio ereduei buruzko hausnarketa sakona egitea ezinbestekoa dela uste du Urola Kostako Udal Elkarteak, etorkizuneko erronkei aurre egiteko; horretarako sortu du eskualdeko pertsona ekintzaile eta enpresari txikientzat diseinatutako egitasmoa.\nUKUEtik azaldu dutenez, programaren helburua da "eskualdeko ekintzaile eta enpresari txikiei beren negozioaren gaineko hausnarketa egiten laguntzeko baliabide nahiz estrategiak eskaintzea, egungo egoerara behar bezala egokitzeko eta, batez ere, lehiakor izaten jarraitzeko".\nNegozioaren bide orria\nLan dinamikak bi atal izango ditu. Lehenik eta behin, parte hartzaile guztiei bideratutako tailerra egingo dute urriaren 8an. Online izango da saioa, 10:00etatik 12:00etara.\nTaldeko prestakuntzaren ondoren, bakarkako lanketari ekingo diote, eta negozio bakoitzari egokitutako bide orria diseinatuko dute. Aditu baten aholkularitza izango dute parte hartzaileek programan zehar.\nEkimenean parte hartu nahi dutenek aurrez izena eman behar dute galdetegia beteta. Galdetegia Urola Kostako Udal Elkartearen atari digitalean dago eskuragarri.


Rally | Algorri zentroa: Zumaiako Flyscha ezagutu, Gipuzkoa.\nHasiera Posts Tagged "rally"\nZumaiako Udaberriko Argazki Rallya ekainaren 7an\n28 maiatza, 2015\tegilea adminalgorri\tkategoria bestelako ekintzak\nUdaberriko argazki rallya Ekainaren 7an, igandean, Distira Argazki Elkarteak eta Zumaiako Udalak haurrei eta helduei zuzendutako Udaberriko argazki rallya antolatuko dute. Oinarriak helduen kategorian: 1. Data: 2015ko ekainaren 7a, igandea.\nArgazki rallyko sari banaketa\n19 uztaila, 2013\tegilea adminalgorri\tkategoria bestelako ekintzak\nAtzo Udaberriko argazki rallyko sari banaketa ospatu zen. Hauek dira emaitzak: Haurren kategorian: Biotopo Babestuko bilduma onenaren saria: Joane Zabala Urola itsasadarreko bilduma onenaren saria: Mikel Casquero Helduen kategorian: 1go


Bertan 20 - Burdin aroko herri harresituak Gipuzkoan. Kapitulo 8: Materialak: harria, zeramika eta metala\n2021ko maiatzak 17, astelehena\nBertan > Bertan 20 Burdin aroko herri harresituak Gipuzkoan > Euskara bertsioa: Materialak: harria, zeramika eta metala\n1-Eraldaketa garrantzitsuen hasiera\n3-Aurrekari kulturalak: eneolitoa eta brontze aroa\n6-Babesak: harresiak eta lubanarroak\n8-Materialak: harria, zeramika eta metala\n11-Aro baten amaiera\nPDF Bertsioa inprimitzeko [11,8 Mb]\nMaterialak: harria, zeramika eta metala\n94. Barku-formako errota, Intxurrekoa, eta galirin ehotua.© Aranzadi Zientzia Elkarteko Gordailu Zentroa, Lamia\n95. Harrizko leuntzaileak, Intxurrekoak.© Aranzadi Zientzia Elkarteko Gordailu Zentroa\n98. Basagaingo harrizko kolpekaria.© Lamia\n97.Basagaingo barku-formako errota baten zatia.© Aranzadi Zientzia Elkarteko Gordailu Zentroa\n96. Gipuzkoako Burdin Aroko herrietan eskuz eta tornuz egindako lurrontzien tipologia.© Xabi Otero\nSegidako aldaketa teknologikoek eta zenbait jardueraren garapenak bizimoduak aldatuko zituzten, arian-arian, milurteko honetan. Eraldaketa horietako asko mota desberdineko euskarritan fabrikatuko ziren materialetan islatzen dira; horietako batzuk, gainera, berritzailetzat jo ditzakegu. Bilakaera honen oinarrian objektu batzuen inportazioa edota imitazioa zegoen, baina prozesu uniformea izango ez zenez joera bereizgarriak agertu ziren. Dena den, joera horiek sarritan nabarmen agertzen ez direlarik, irudi dakiguke kultura homogeneo baten aurrean gaudela.\n99. Suharri industria, Basagain eta Munoaundikoa.© Edurne Koch, Lamia\nGizarte hauetan hatuetako elementu gehienak, aberatsegiak ez direnak, nekazaritza eta abeltzaintzako jarduerekin lotuta daude; material horietako batzuk guganaino iritsi dira etxebizitzen barnealdean edo horietatik hurrean banatuta, eta hala oso lagungarri gertatu dira eremuotako espazioaren egituraketa berreraikitzeko garaian.\n101. Intxurreko ontzi apainduak.© Aranzadi Zientzia Elkarteko Gordailu Zentroa\nZerealak, ezkurrak eta beste produktu batzuk -ez ezinbestean elikagaiak- ehotzeko zirkulu eta barku-formako harrizko errotekin lan egin zuten etxebizitza barrenean edo etxebizitzatik hurbil. Neurri desberdineko uharriak kolpekari edo leuntzaile gisa erabili zituzten, eta sutan eduki ondoren zurezko ontzietan jasotako likidoak berotzeko ere balioko zuten. Suharri industria, aurreko garaietan gertatzen zenaz oso bestela, dagoeneko nahikoa urria zen.\n102. Eskuz landutako edalontzia, hondo laukoa eta pareta zuzenekoa, Intxurrekoa.© Aranzadi Zientzia Elkarteko Gordailu Zentroa\nGaur egun barku-itxurako errotak badauzkagu, Intxurrekoa eta Basagaingoa, eta baita azken aztarnategi honetako biribil bat ere. Era berean, ugari dira txikitze eta ehotze lanetan erabili izanaren arrasto nabarmenak dauzkaten errekarriak ere, gainazalaren leuntze oso esaunguratsua daukatenak alegia; beste kasu batzuetan, arrasto edo seinale batzuek argi erakusten dute kolpekari gisa erabili zituztela. Horien guztien aleak aurkitu dira indusita edo indusketa fasean dauden Buruntzako, Basagaingo, Intxurreko eta Munoaundiko esparruetan.\nZeramikak pieza ugari ditu epe honetan, eta aurkitutako gauza gehienak puskatutako ontziak dira. Pieza sorta zabala fabrikatuko zuten etxe edo herri mailako tailerretan, eskuz hasieran, eta zenbaitetan, digitazio, azkazal marka, ebakidura eta lokarri-formako gaiez apainduko zituzten. Ontziak, normalean azpi laukoak, batzuetan neurri txiki edo ertainekoak dira -hauek sukaldekoak direla esan genezake-, eta beste batzuetan oso neurri handiak hartzen dituzte, likidoak edo janariak (ura, aleak, fruituak, etab.) jaso ahal izateko. Tipologiari begiratuta aniztasun handia egon arren, S forma leunak sarritan ikusten dira, eta lantzean behin, berriz, kono-enbor formak, lepo irekiak edo irekitzera egiten dutenak nagusi. Gainazalei emandako tratamendua deskribatzea ez da batere erraza, zeramika hondar horietako gehienak gure eskuetara zein egoera txarrean iritsi diren ikusita. Dena den, badirudi gehienetan leundu besterik ez zituztela egin, eta soilik oso noizean behin distirarazi.\n103. Ertza apainduta daukan karenadun ontzia, Buruntzakoa.© Aranzadi Zientzia Elkarteko Gordailu Zentroa\n104. Tornuz molduratutako ertza, Munoaundiko ontzi handi batena.© Aranzadi Zientzia Elkarteko Gordailu Zentroa\n106. Pareta fineko gopor txiki bat, tornuz egina, hondoa zilbor-formakoa da eta ertza kanpoaldera irekia. Basagain.© Lamia\n105. Eskuz egindako ontziak, lokarri digitatuz apainduak. © Aranzadi Zientzia Elkarteko Gordailu Zentroa\n107. Intxurreko burdinazko iltzeak.© Aranzadi Zientzia Elkarteko Gordailu Zentroa\nOntzi mota hori eratzen duten oreek oso prozesu nabaria jasan dute zeuden tokian utzi ostean, eta horrek izugarrizko eragina izan du ontzien gogortasun eta kontserbazioan, zeramika-oreari sendotasuna ematen dioten kaltzitazko gehigarriak zeharo disolbatu baitira. Erabilitako materiala arreta handiz aukeratuta dagoela antzematen da, eta buztina herrixketatik oso urrun joan gabe bildua dela, kilometro batetik zortzirako tartean alegia. Pieza horiek 600 eta 750º C bitartean egosiko zituzten, lurrean egindako zuloetan, zeren eta egoste nagusiak erredukzio-motakoak ziren, eta oso irregularrak; gainera, batzuetan antzematen dira garrekin izandako zuzeneko kontaktuaren aztarnak. Hala eta guztiz, badira azken egoste oxidatzailea izan zuten zeramika batzuk, oso labe sinpleetan fabrikatuak beharbada (C. Olaetxea, 2000).\n108. Basagaingo burdinazko aiztoa.© Lamia\nBuruntza, Basagain, Muno-aundi eta Intxurreko herriek aukera bikaina eskaini dute eskuz egindako milaka ontzi zati berreskuratzeko. Horien artean azpimarratzekoak dira, inondik ere, Buruntza eta Intxurreko ontzi handiak, lokarri digitatuz apainduak, eta kasu askotan horiek bezalaxe apainduta dauden neurri ertain eta txikiko batzuk.\nMilurtekoaren lehen erdia igaro eta gero, aztarnategi batzuetan (Basagain, Moru eta Munoaundin) kalitate hobeagoko zeramika mota bat agertu zen, tornuz egina eta normalean zeltiberiar deitua; kolorez gorri-laranja da, eta zeramika honen bidez oso milimetro gutxiko lodiera duten pareta fineko pieza txikietatik hasi eta produktuak biltzeko neurri handi samarreko ontzietaraino heltzen dira. Hala ere ezagutzen ditugun kasu guztietan zeramika hau gutxienekoa da eskuz egindakoarekin alderatuta. Atentzioa ematen dute, dena den, Basagaingo herrixkan aurkitutako gopor txiki batzuen zatiek, oso pareta mehekoak baitira, ertza kanporantz biratua eta zilbor-formako hondoa baitute. Era berean, Basagain eta Munoaundiko indusketetan aurkitutako ertz lodi eta molduradun zati batzuk aipatu behar dira, ontzi handi batzuenak zalantzarik gabe.\n109. Burdinazko iltzeak eta errematxea, Basagaingoak.© Lamia\n110. Intxurreko burdinazko grapa.\n112. Burdinaz landutako gauzak, Basagaingoak.© Lamia\n111. Dorretxo-formako brontzezko giltzaorratza, Munoaundikoa.© Edurne Koch\n113. Munoandiko burdinazko pieza.© Edurne Koch\nMetalezko objektuei dagokienez, berriz, esan behar dugu horrelakoak lehenagoko garaietatik egiten ari zirela gure lurraldean. Garai honetan brontzea produzitzen jarraitzen zuten, eta honen bidez hainbat pieza lantzen halaber, baina lehen milurtekoaren lehen erdia igaro ostean epe honetako eraldaketa handietako bat gertatu zen: burdinaren metalurgiaren hasiera, alegia. Metal hau erabili zuten objektu asko egiteko, bai etxebizitzak eta hainbat egitura eraikitzeko unean bai nekazaritza eta abelazkuntzako jardueretarako lanabesak eskuratzeko unean, armak egiteko bezalaxe. Igitaiak, nabarrak, aiztoak, txurroak, grapak edo iltzeak, aurrerantzean, burdinazkoak izango ziren, eta brontzea apaingarriak egiteko soilik erabiliko zen, hala nola zintzilikarioak, eskumuturrekoak, giltzaorratz edo fibulak, etab.\n114. Munoandiko burdinazko aiztoa.© Edurne Koch\nHerrien barnean zepak aurkitu izanak erakusten digu pieza horietako batzuk esparruetan bertan eginak direla, nahiz beste kasu batzuetan beste jende batzuekiko harreman komertzialen bidez eskuratuak izan daitezkeen.\n115. Ontzi asko zurezkoak egin bide zituzten, eta barruko likidoa berotzeko, aurrez sutan berotutako harriak sartuko zituzten, Intxurren aurkitutako hau bezalakoak.© Edurne Koch, Xabi Otero\nOrain artean indusitako Gipuzkoako aztarnategietan aurkitu diren brontzezko material adierazgarrienen artean pisu bat eta dorretxo-formako giltzaorratz bat ditugu, Munoaundiko herrikoak biak. Burdinazkoen artean, berriz, aipatzekoak dira Intxurreko etxeetako baten barnealdean oso-osorik gorde den igitaia, Basagaingo nabarra eta indusitako barruti gehienetan aurkitutako aiztoak, iltzeak eta grapak.\n116. Intxur eta Basagaingo lepoko-aleak beira-orez eginak. Eskuinera Basagain herriko lepoko-alea eskala naturalean.© Aranzadi Zientzia Elkarteko Gordailu Zentroa, Lamia, Xabi Otero\nZura lehengai ugaria da, eta asko erabilia gainera etxebizitzak, itxiturak edo babesak eraikitzeko edota, errekuntzaren bidez, argia eta berotasuna lortzeko. Zurez egingo zituzten, halaber, hainbat objektu Historiaurrearen hasieratik; alabaina, material hau kontserbatzen oso zaila izaki, apenas dugun eginikoaren lekukorik. Dena den hondar asko dugu, eta horietako batzuek aukera ematen digute ikusteko nola lortu zituzten lodiera desberdineko oholak eraikuntzan erabiltzeko; are gehiago, Intxurreko bi kasutan iltze zulo bat eta ziri bat ditugu. Osterantzean, Nafarroako Alto de la Cruz herrian zurezko edalontzi batzuen zati batzuk aurkitu ziren; horiek oso-oso ongi landuta daude, eta toki hartako zeramikan ohikoa den forma bat erreproduzitzen dute. Era berean, ontzi aho zabaleko bat zatekeen baten hondar ikaztuak aurkitu ziren: ertzaren inguruan zuloak zituen, eta J. Maluquer de Motes-ek Euskal Pirinioetan esnea mamitzeko erabilitako zurezko ontziekin lotzen du. (J. Maluquer de Motes, 1954). Aztarnategi batzuetan zenbait lanabes aurkitu izana, birabarkiak, arraspak eta zeioak agertu baitira besteak beste, zur lanketaren egiaztagarri da, seguruenik ohiko kontua izango baitzen garai horretan.\n117. Lepoko-aleak, beira-orez eginak, Basagainen aurkituak.© Lamia\n118. Munduko kontinenteetan kultura handi batzuk garatzen ari ziren, Gipuzkoako herri hauek osatu ziren garai hartan.© Xabi Otero\n119. La Hoyako herrian (Euskal Herria) aurkitutako kutxak, gainazalean apaindura exzisoa dutenak, zeltiberiar garaikoak (Aroa aldatu aurreko lehenengo milurtekoaren bigarren zatikoak).© Armando Llanos\n120. Eberdingen-Hochdorf hilobiko brontzezko kariatidea, koralezko inkrustazioak dituena, gure Aroaren aurreko VI. mendearen bigarren zatikoa.\nBeira-orezko piezak aurkitu izanak batere ohikoa ez den eta kanpotik heldua izan daitekeen material batekin harremanean jartzen gaitu. Lehenagoko garaietan material hori erabili bazuten ere, orain sarriago ageri da lepoko- edo eskumuturreko-ale gisa, urdin kolorez gehienetan, eta zenbaitetan oso apaindura aberatsaz hornituta (Intxurren eta Basagainen). Lehengaia silize, kare eta oxido alkalinoetatik atera ondoren - horiei beste mineral batzuk gehitzen zaizkie proportzio txikitan- urtu egiten da 1200º C-tik gorako tenperaturan. Kolore sorta lortzeko, berriz, beste osagai batzuk gehitzen dira, hala nola metal koloidalak, oxido metalikoak eta gatzak.\n121. Xi´an-go (Txina) Qin Shihuangdi hilobiko terrakotazko irudia, gure Aroaren aurreko 210ekoa.\n122. Persepoliseko erliebea. Irango gotorleku hura gure Aroaren aurreko 515 eta 330 urte bitartean eraiki zuten.© Xabier Peñalver\n124. Portzelanazko 'uchebti-a', Berant Arokoa, Saqqarah-ko (Egipto) nekropolian aurkitua. Gure Aroaren aurreko IV. mendean datatua dago.\n125. Peruko Chavín de Huantar aztarnategiko 'buru iltzatu' bat. Chavín zibilizazioa gure Aroaren aurreko 1000 eta 300 urte bitartean garatu zen.\n123. Atenasko Partenoia (Grezia), gure Aroaren aurreko 438 eta 437 urte bitartean inauguratu zena.


[dotb.eus] Mankomunitateak Euskaraldiaren bigarren edizioarekin bat egiteko deia luzatu dio zerbitzu sektoreari | dotb Durangaldeko Telebista\nDeja un comentario\t/ LABUR-LABUR, DURANGALDEA / 2020-09-23 2020-09-23\nAzaroaren 20tik abenduaren 4ra luzatuko den gizarte arloko ekimena da\nMerkatari elkarteak eta hainbat establezimendutako ordezkariak Durangaldeko Mankomunitateko egoitzan elkartu ziren deia luzatzeko\nDURANGALDEA.- Durangaldeko Mankomunitateak dei berezia egin die enpresei, eta batez ere merkataritza eta zerbitzu arloetako establezimenduei, Euskaraldiaren bigarren edizioarekin bat egin dezaten. Azaroaren 20tik abenduaren 4ra luzatuko den gizarte arloko ekimena da. 15 egun horietako helburua, eremu guztietan euskararen erabilera handitzea da.\nOrain arte, tokiko batzordeek eskualdeko 106 erakunderen bat egitea lortu dute, baina merkataritzaren eta zerbitzu sektoreren partaidetza azpimarragarria lortu gura da, herritarren harremanetarako espazio garrantzitsuak direlako eta, ondorioz, bertako profesionalak funtsezko eragileak direlako hizkuntzarekin erlazionatutako ohiturak aldatzeko orduan.\nHelburua, eskualdeko merkataritza eta zerbitzu jardueren partaidetza berezia lortzea da. Hori dela eta, Mankomunitateak bigarren edizio honetan parte hartzera eta irailaren 27a baino lehen izena ematera animatu du sektore osoa. Izan ere, hizkuntza ohituren aldaketan merkataritza inplikatzea oso garrantzitsua eta beharrezkoa da, harreman zuzena duelako herritarrekin.\nAlde horretatik, eta Covid-19aren pandemiak sortutako krisi ekonomikoaren egoeraz jabetuta, Durangaldeko Mankomunitateak esker on berezia helarazi die Euskaraldiaren bigarren edizio honetan parte hartuko duten erakunde guztiei, hain une zailean euskararen alde egindako ahalegin erantsi horrengatik.\nAurten, erakundearen barruan Euskaraldian parte hartzeko bi modu egongo dira. Batetik, euskaraz hitz egiteko ariguneak sortuko dira, eta ahobizi eta belarriprest moduan parte hartuko den arren, ariketa modu kolektiboan egingo da. Eta, bestetik, ariguneetan egon ezin diren kideak daude, eta, iaz bezala, banaka hartuko dute parte belarriprest eta ahobizi rolekin.\nArigune bat duten era guztietako erakundeek (erakunde publikoak, gizarte eragileak, enpresak, kooperatibak, kultur eta kirol elkarteak, etab) parte hartu ahal izango dute. Gune horiek uneoro bermatuko dute euskaraz berba egiteko aukera, erakundearen barruan edo herritarrekin duten harremanean. Helburu nagusia erakunde horien barne eta kanpo harremanetan euskararen erabilera areagotzea da.\nInformazioa behar edo Euskaraldiaren bigarren edizioan parte hartu gura duten erakundeek Durangaldeko Mankomunitateko Euskara Zerbitzura jo dezakete (946278640 / euskara.mdurango@bizkaia.org), eta baita udalerri bakoitzera ere.


Achiet-le-Petit - Wikipedia, entziklopedia askea.\n50°07′26″N 2°45′05″E / 50.1239°N 2.7514°E / 50.1239; 2.751450°07′26″N 2°45′05″E / 50.1239°N 2.7514°E / 50.1239; 2.7514\nCourcelles-le-Comte, Irles, Miraumont, Ablainzevelle, Achiet-le-Grand, Bucquoy eta Grévillers\n311 (2019ko urtarrilaren 1a)\n146 (%46.9) 157 (%50.5)\nAchiet-le-Petit Frantziako udalerria da, Pas-de-Calais departamenduan dagoena, Frantzia Garaia eskualdean. 2013an 326 biztanle zituen.\n2007an Achiet-le-Petit udalerrian erroldatutako biztanleak 326 ziren. Familiak 128 ziren, horien artean 31 pertsona bakarrekoak ziren (8 bakarrik bizi ziren gizonak eta 23 bakarrik bizi ziren emakumeak), 39 seme-alabarik gabeko familiak ziren, 50 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 138 etxebizitza zeuden, 127 familiaren etxebizitza nagusia ziren, 3 bigarren erresidentzia ziren eta 9 hutsik zeuden. Etxebizitza guzti hauek 137etxeak ziren. 127 etxebizitza nagusietatik 116 bere jabearen bizilekua ziren, 9 alokairuan okupaturik zeuden eta 2 doan lagata zeuden; 2 etxek bi gela zituzten, 9 etxek hiru zituzten, 33 etxek lau zituzten eta 83 etxek bost zituzten. 95 etxek euren parking plaza propioa zuten azpian. 47 etxetan ibilgailu bat zegoen eta 62 etxetan bat baino gehiago zituzten.\nAchiet-le-Petit udalerriko biztanleria-piramidea 2009an .\n2007an lan egiteko adina zuten pertsonak 201 ziren, horien artean 154 aktiboak ziren eta 47 inaktiboak ziren. 154 pertsona aktiboetatik 140 lanean zeuden (83 gizon eta 57 emakume) eta 14 langabezian zeuden (5 gizon eta 9 emakume). 47 pertsona inaktiboetatik 19 erretiraturik zeuden, 16 ikasten zeuden eta 12 "bestelako inaktibo" gisa sailkaturik zeuden.\n2009an Achiet-le-Petit udalerrian 133 unitate fiskal zeuden, 338 pertsonek osaturik. Pertsona bakoitzeko diru-sarrera fiskalaren mediana urteko 16.951 euro zen.\n2007an zeuden 4 komertzioetatik, 1 erauzte enpresa zen, 1 bestelako produktu industrialen fabrikazioko enpresa zen, 1 ibilgailuen saltze eta konpontze enpresa zen eta 1 garraio enpresa zen.\n2000. urtean Achiet-le-Petit udalerrian 11 nekazaritza-ustiategi zeuden.\nAchiet-le-Grand (2,5 km)\nIrles (2,6 km)\nBucquoy (3,4 km)\nBihucourt (3,4 km)\nAblainzevelle (3,5 km)\nMiraumont (3,7 km)\nBNF: 15268448g (data)\nOrriaren azken aldaketa: 18 urria 2021, 17:01.


Ikasleen jarduera fisikoa sustatzera eta sedentarismoa murriztera bideratutako partaidetza-proiektuak garatzeko dirulaguntzak 2021-2022 - Mugiment edukiak\nIkasleen jarduera fisikoa sustatzera eta sedentarismoa murriztera bideratutako partaidetza-proiektuak garatzeko dirulaguntzak 2021-2022\nLaguntza, guztira, ehun eta hogeita hamasei mila eurokoa (136.000) izango da eta Osasun Publikoaren eta Adikzioen Zuzendaritza da deialdiaren organo kudeatzailea.\nAGINDUA, 2021eko irailaren 2koa, Osasuneko sailburuarena, zeinaren bidez arautzen baitira elkarte eta kooperatibei zuzendutako laguntzak eta egiten baita laguntza horien deialdia, EAEko ikasleen jarduera fisikoa sustatzera eta sedentarismoa murriztera bideratutako partaidetza-proiektuak garatzeko 2021-2022 ikasturtean zehar\nAgindu honen xedea da laguntza ekonomikoak iragartzea EAEko elkarteek eta kooperatibek jarduera fisikoa sustatzera eta sedentarismoa murriztera bideratutako partaidetza-proiektuak gauzatzeko 2021-2022 ikasturtean zehar, ikasleen osasuna eta autonomia hobetzeko.\nLaguntza horien helburua da honako hauek finantzatzea 2021eko uztailaren 1etik 2022ko ekainaren 30era:\na) Partaidetza-proiektuak garatzea eskola-bideak sortu eta dinamizatzeko, hiri-espazioek mugikortasun aktibo eta segururako eskaintzen dituzten aukerak baliatzera bideratuak. Eskola-bidetzat joko dira ibilbide zehatz eta finkoak, aurrez ezarriak eta markatuak, eskola-umeek erabil ditzaketenak ikastetxeetako joan-etorriak modu aktiboan (oinez, gurpil-oholez, bizikletaz, eta abar), modu seguruan eta autonomoan egiteko, eta, hala, espazio publikoaren erabilera eta gozamena berreskuratzeko.\nEskabideak aurkezteko epea hilabetekoa izango da, deialdi hau EHAAn argitaratu eta hurrengo egunetik aurrera.\nEskabide bat aurkeztu behar da proiektu bakoitzeko, eta proiektu bakarra aurkeztu ahal izango du elkarte edo kooperatiba bakoitzak.


balbula: Amuriza (2012): "Objektu plurala aditzetik kanpora"\nostirala, maiatzak 08, 2020\nAtzo komentatzen genuén Txopik planteatutako aukera ki emán adizki guztiak an euren versio singularra, alegia, bagé objektu-konkordantzia plurala (jakina, noiz ere egoki den). Puntu horretaz, Xabier Amurizak hauxe zioen an bere "Zazpi ebidentzia birjaiotzarako" (2012:181):\nHortxe: "euskaldun asko eta eskualde bat baino gehiago dira oso aspalditik, erdararik ia inork ez zekienetik, esaten datozenak: emon daigun eskerrak Jaungoikoari; babak egosita jan dot; emoiok goraintziak neure partez, eta abar eta abar". [⇶]\nEtiketak: aditza, Amuriza\nposted by Jesus Rubio at ostirala, maiatzak 08, 2020\nEskerrak eman zagun Jainkoari vs. Eskerrak eman diezazkiogun Jainkoari\nAditza libratu, alde batetik pluraletik, eta bestalde datibotik. Gainera aditza dago ondo jarrita. Alde batetik ESKERRAK + aditza (EMAN ZAGUN) + eta ondoren JAINKOARI, beraz ez dira nahasten objektua eta datiboa. Hau gutxi balitz, ez du jartzen aditza bukaeran.\nHauek dira esaldi erdugarriak.\nigandea, maiatzak 10, 2020 11:40:00 AM


Lokala trukatzea. B motako makina ustiatzeko bi baimen bideratzea - Eusko Jaurlaritza - Euskadi.eus\nLokala trukatzea. B motako makina ustiatzeko bi baimen bideratzea\nB motako makina bat ustiatzeko bi instalazio-baimen bideratzea, bi establezimenduren artean baimenak eta makinak trukatzeko baimena duten establezimenduetan. Instalatzeko baimenak enpresa operadoreak eta dagokion establezimenduaren titularrak sinatuko dituzte, B motako makina ustiatzeko 3, 4, 5 edo 6 urteko aldian.\nB motako enpresa operadoreak\n600/2009 Dekretua, azaroaren 17koa, Joko-makina eta -sistemen Erregelamendua onartzen duena (2009ko abenduaren 18ko EHAA, 243. zk.).\n25/2012 Dekretua otsailaren 8koa, Euskal Autonomia Erkidegoko Joko-makina eta -sistemen Erregelamendua aldatzekoa dena, Joko Aretoen eta Jolas Aretoen Araudia bigarrenez aldatzekoa eta Bingo-jokoaren Araudia (martxoaren 1eko EHAA, 44. zk.) laugarrenez aldatzen duena.\nBaimen-eskabide betea (PDF, 211 KB) (bete aurrez aurreko izapiderako).\nBehar bezala betetako eta sinatutako instalazio-baimen berriak (bete aurrez aurreko edo Internet bidezko izapiderako).\nIndarreko Tasen Legearen arabera. 5/2011 Legea abenduaren 22koa, Euskal Autonomia Erkidegoko Administrazioaren tasa eta prezio publikoak arautzen dituen Legea aldatzeko dena (abenduaren 28ko EHAA, 245. zk.).\nIzapide telematikoa egiten bada, aplikatu beharreko tasaren zenbatekoaren gainean % 30eko murrizketa aplikatuko da.\nInternet bidezko izapidea.\nAgiriak egiaztatu eta gero, bi “hegal” sortuko dira instalatzeko baimenekin batera joango direnak. Bideratzeko ere balioko dute.\nJoko eta Ikuskizunen Bulegoko lurralde-arduraduna.\nIkusi agiri atala\nUstiapen-baimenak babesten ditu instalazio-baimenak. Ustiatzeko baimenak eta behar bezala bideratutako instalazio-baimenak agerian egon behar dira makinan.


Garagarrila jazzaren hilebetea Euskal Herrian - bizkaie.biz\n- Getxoko XXVII. Jazzaldia (2003ko garagarrilaren 2tik 6ra).\n- Gazteizeko XXVII. Jazzaldia (2003ko garagarrilaren 17tik 19ra).\nGazteizeko Jazzaldiko egitaraua, baieztapen batzuen faltan, ia-ia atonduta dago. Aurten, honako interprete eta barrikuntzak ekarriko ditu Gazteizeko zitak: parte-hartzaileen artean, Pat Metheny Quintet, Wynton Marsalis Septet eta Diana Krall azpimarratuko geunkez eta barrikuntzen artean, barriz, New Orleans Jaia eta Hegoafrikar Gaua.\n- Donostiako XXXVIII. Jazzaldia (2003ko garagarrilaren 24tik 29ra).\nJazz musikea maite dabenak pozarren dagoz nahiz eta orain gitxi jakin, Baionako Jazz aux Remparts Jaialdi ospetsurik ez dala egingo aurten. Scene Nationale Alkarteak aurrekontu arazoak aitatu ditu Jaialdia bertan behera ixteko.\nBeste alde batetik, oraintsu, Pio Lindergaarden omenezko kontzertua izan genduan Getxon, Areetako Andres Isasi Musika Eskolan; Getxoko Jazzaldiaren aperitibo lez, Mark Tunner saxofoi-jole bikainagaz disfrutetako aukerea egon zan eta, jakina, gero eta gitxiago faltako da Getxoko zitarako, Pio Lindergaardi asko zor deutson Getxoko zitarako hain zuzen. 1975ean, lehen jazzaldia antolatzeko orduan, upealako beharra egin eban Piok: musika aholkulari, epaimahaiburuaren idazkari, taldeen aukeraketa batzordeko kide, nazinoarteko hartu-emonetan bitartekari...; ondo mereziduta beraz, omenezko kontzertu hori.\nEdozelan be, garagarrilean urteko jazz hitzordurik garrantzitsuenak izaten dira Euskal Herrian eta honezkero horreen zain gagoz. Gauza handirik ezin aurreratu oraindino baina eskura doguzan datuak, hona hemen:


Nola eta zergatik sortu eta zaindu behar duten gure seme-alabek beren nortasun digitala | Consumer\nSare sozialetan edo Interneten egiten diren iruzkin, irudi edo bideo guztiek gure izen digitala kalte dezakete. Horregatik da garrantzitsua haurrengandik nortasun digitala behar bezala kudeatzen jakitea.\nEgilea: Verónica Palomo 2022-ko maiatzak 14\nLanbide munduan ikusteko, gazteek on line profila izan behar dute. Beka bat eskatu edo aurkitzeko, praktikak egiteko edo lehen lana bilatzeko, garrantzitsua da ospe digitala sortzea, biharko egunean kalterik egin ez diezaien. Nola egin? Zure seme-alabek kontuan izan behar dutena kontatuko dizugu.\nNortasun digitala kudeatzeko funtsezko alderdiak\nIruzkin, irudi edo bideo konprometitu guztiak biralizatu egin daitezke, eta horrek kalte egin diezaioke ospe digitalari. Hortik lehenbailehen hastearen garrantzia nortasun digital zaindu eta positiboa kudeatzea .\n. Nortasun digitala mihise zuri bat da, izan nahi dugunaren edo izan nahi dugunaren pintzelkadak irudikatzeko. Gakoa etengabe eguneratzea da, sarean egiten den guztia nortasun horren parte bihurtzen baita”, azaldu du Manuel Area Lagunako Unibertsitateko katedradunak.\nAlorra, Jose F. Borrás eta Belén San Nicolás Hezkuntza eta Teknologia Berrien Laborategiko kideek (EDULLAB) gida bat egin dute gazteak gai hauei buruz orientatzeko zer alderdi dira funtsezkoak nortasun digital osoa kudeatzeko? . Hauek dira:\n1. Edukiak betiko. Kontuan izan behar da sarean argitaratutakoa betiko bertan egongo dela. Beraz, eragin zuzena izango du etorkizuneko identitate digitalean, bai alderdi pertsonalean bai profesionalean.\n2. Eremu pribatua. Gazteek eskubidea dute sarean beren espazio pertsonala izateko, gurasoak sartu gabe. Horrek konfiantza- eta errespetu-harremana haietarantz. Oso txikiak direnetik landu behar dugu arlo hori.\n3. Ingurune komuna. Konfiantza hori lantzeko modurik onena da txikienek tresna digital horiek ingurune komun batean erabiltzea, hala nola aretoan, norbaitek gainbegiratuta, eta ikaskuntzaren gidari den heldu batekin, bai orri, bideo edo baliabide interesgarriak bilatuz.\n4. Bideo-jokoak lagungarri izan daitezke. Bideojokoak ez dira txarrak. Beren nortasun digitalean ere sartuko diren trebetasunak garatzen laguntzen diete. Garrantzitsuena da adinaren araberako sailkapena errespetatzea , haiekin igarotzen duten denboraren kudeaketa eta zein egoeratan erabil ditzaketen. Osasun mentaleko arazoak daudenean, hala nola depresioa, antsietatea edo eskizofrenia, ez dira gomendagarriak, arazo horiek larriagotu baititzakete.\n5. Burbuila ezinezkoa . Gutxi balioko du umea teknologiarik gabeko burbuila batean edukitzeak . Mundu digitalean parte hartu nahi ez izateak ez du esan nahi beste batzuek ez dutenik haietaz hitz egiten eta beren nortasunaren zati bat gure seme-alaben irudi edo bideoekin konfigura dezaketenik.\n6. Identitatea ez da bakarra eta aldaezina. Tresna asko daude identitate digitala konfiguratzeko: blogak, sare sozialak, bideo-kanalak… Pertsona batek bat edo gehiago erabil ditzake, baina kontu handiz ibili behar du guztietan.\n7. Nortasunaren usurpazioa gai-zerrendan dago. Ezinbestekoa da sare sozialak eta, oro har, teknologia arduraz erabiltzea, pribatutasun- eta segurtasun-aukerak konfiguratuz, edukia nori gehitzen dioten edo norekin partekatzen duten hautatuz eta pertsona ezagunekin soilik ingurune seguruak sustatuz. Gainera, gogoan izan behar da haur askok mundu digitalera sartzeko beste ate bat da eskola . Komeni da azpimarratzea esparru honetan pribatutasunari eta segurtasun pertsonalari eusteko neurriek berdinak izan behar dutela, hala nola pasahitzak ez partekatzea ikaskideekin.\ninfancia-eu nerabezaro privacidad-eu\nHaurren probarako gailu elektronikoak konfiguratzeko aholkuak


[BIDEOA] ‘Bekatorosak’, homofobiaren aurkako aldarria zazpi testigantzaren bidez – KULTUR SHAREA\nDom Campistron ilustratzaile baxenafarrak Bekatorosak izeneko eleberri grafikoa aurkeztu du.\n“Bekatorosa naiz. Hala sortu nintzen”, horrela aurkezten du Dom Campistronek bere burua gaur egun, eta halaxe bataiatu du, baita ere, labetik atera berri duen liburu grafikoa: Bekatorosak. Elkar argitaletxearekin kaleratu du bere lehenengo lana eta homofobiaren aurkako aldarria egin nahi izan du Aldudeko ilustratzaileak.\nHorretarako, 2019ko udan Nafarroa Behereko hainbat herri txikitako zazpi lagun elkarrizketatu zituen, “zazpi bekatorosa”. Campistronek zehaztu duenez, “parte hartzaileak Nafarroa Behereko herri txikietan handitu diren lesbianak, bisexualak eta, gayak dira”. Zazpi lekukotza hauen bidez, izan dituzten borrokak eta haien izateaz harro sentitu arte egindako bide luzea jasotzen ditu liburuak, hitzak eta marrazkiak uztartuz.\nAntxiñe Mendizabal Elkarreko editorearen arabera, egileak berezko hizkuntza bat sortu du eta horrek egiten du liburua berezi eta original, “Bekatorosak liburu gazte bat da daukan arintasunagatik, mugikortasunagatik eta espresioagatik. Testuak ahozkotasunetik asko dauka, “irakurtzeko eta ilustrazioaz gozatzeko liburua da, testuak oso hurbilekoak baitira. Lekukotza batzuk dira, eta idazkera txukun batez eta freskotasun hori galdu gabe jaso ditu egileak”.\nCampistron hamasei urte zituela maitemindu zen lehen aldiz neska batekin. “Garai hartan lesbiana hitza ere ez nuen ezagutzen eta, beraz, jende anitz bezala, bakartasun handi batean bizi izan nuen nire nortasuna”, kontatu du. “Niretzako liburu hau gonbita bat da heterosexualak direnei eta ez direnei gure mundua hobeto ezagutzeko. Liburuan gure borrokak, bizi izan ditugun eraso homofoboak, eta baita gure maitasun istorioak eta geroan dugun esperantza ere badaude”.\nLarunbatean emango diote hasiera I. Señora Sariketari Aramaion\nHizkuntza Eskubideen gaineko proiektu pilotuak abian Hendaian, Arrigorriagan eta Uharten


Nola erabiltzen duzu Atribuzioaren analisia Marketinaren ikuspegi sendoagoa lortzeko Martech Zone\nAzken urteotan lehertu da bezeroekin harremanetan jartzeko ukipen puntu kopurua - eta zure marka topatzeko moduak. Iraganean, aukerak errazak ziren: inprimatutako iragarki bat, iragarki iragarki bat, posta elektroniko zuzena edo konbinazio batzuk egiten zenituen. Gaur egun, bilaketa, lineako bistaratzea, sare sozialak, mugikorrak, blogak, agregazio guneak daude eta zerrenda aurrera doa.\nBezeroen ukipen puntuak ugaritzearekin batera eraginkortasunaren inguruko azterketa handitu da. Zein da edozein euskarritan gastatutako dolarraren benetako balioa? Zein euskarri ematen dizu zure dirua lortzeko? Nola maximizatu ahal izango duzu eragina aurrera?\nIraganean berriro ere neurketa erraza zen: iragarki bat egiten zenuen eta aldea sentsibilizazio, trafiko eta salmenten arabera ebaluatzen zenuen. Gaur egun, iragarkien trukeak zure iragarkian zenbat jendek klik egin eta nahi duzun helmugara iritsi diren jakiteko aukera eskaintzen du.\nAitortu azterketak galdera horren erantzuna eman dezake. Zure negozioaren barnekoak eta kanpokoak diren iturri desberdinetako datuak batu ditzake, bezeroaren hedapenari dagokionez. Erantzun kopuru bat sortzeko zein kanal diren eraginkorrena zehazten lagun zaitzake. Garrantzitsuena, talde horretako zure bezero onenak identifikatzen eta informazio horretan jarduten lagun zaitzake, zure marketin estrategia aurrera jarraituz egokituz.\nNola erabil dezakezu egozpenaren analisia eraginkortasunez eta abantaila horiek lortzeko? Hona hemen enpresa batek nola egin zuen aztertzeko kasu azkar bat:\nAitortu azterketarako erabilera kasua\nProduktibitate mugikorreko konpainia batek erabiltzaileek edozein gailutatik dokumentuak sortu, berrikusi eta partekatzeko aukera ematen duen aplikazioa merkaturatzen du. Hasieran, konpainiak hirugarrenak ezarri zituen analytics tresnak aurrez eraikitako panelekin oinarrizko deskribapenak jarraitzeko, hala nola deskargak, eguneroko / hileko erabiltzaileen zenbaketa, aplikazioarekin igarotako denbora, sortutako dokumentu kopurua, etab.\nNeurri bakarreko analitika ez da guztia egokitzen\nKonpainiaren hazkundea lehertu eta erabiltzaileen kopurua milioika izatera iritsi zenean, ikuspegi guztietarako ikuspegi hori ez zen handitu. Haien hirugarren alderdia analytics zerbitzuak ezin izan du iturri anitzetako denbora errealeko datuen integrazioa kudeatu, hala nola zerbitzari plataformaren erregistroak, webguneen trafikoa eta iragarkien kanpainak.\nAre gehiago, konpainiak pantaila eta kanal anitzen arteko atribuzioa aztertu behar zuen hurrengo marketineko gehikuntza dolarra bezero berrien erosketarako non gastatuko den hobekien erabakitzen laguntzeko. Eszenatoki tipikoa hau zen: erabiltzaile batek konpainiaren Facebook iragarkia ikusi zuen telefonoan zegoela, gero konpainiari buruzko iritziak bilatu zituen ordenagailu eramangarrian eta, azkenean, egin zuen klik aplikazioa tableteko iragarki bistaragarri batetik instalatzeko. Kasu honetan aitortzeak bezero berri hori sare sozialetan eskuratzeagatik kredituak banatzea eskatzen du mugikorrean, ordaindutako bilaketa / berrikuspenak ordenagailuan eta aplikazioko pantailako iragarkiak tabletan.\nKonpainiak gauzak beste pauso bat eman eta lineako marketin iturriak zein erabiltzaile lagundu zien eskuratzen lagundu zien jakin behar zuen. Aplikazioarentzako bakarrak ziren eta erabiltzailea enpresarentzat baliotsua zen erabiltzaileen portaerak identifikatu behar zituzten - instalatzeko klik egiteko ekintza generikoaz harago. Hasierako garaian, Facebookek modu sinplea baina indartsua garatu zuen horretarako: konturatu ziren erabiltzaile batek izena ematen zuen egun jakin batean "lagun" egiten zuen jendea iragarle bikaina zela erabiltzaile batek duen konpromisoa edo balioa. izan epe luzera. Lineako komunikabideak eta hirugarrenenak analytics sistemek itsu egiten dute aplikazio baten barruan gertatzen diren ekintza konplexuekiko denbora mugitu hauekin.\nOhitura behar zuten egozpenaren analisia lana egiteko.\nAitortu Araketa da irtenbidea\nBesterik gabe hasita, enpresak barnean hasierako helburu bat garatu zuen: erabiltzaile jakin batek bere produktuarekin saio bakarrean nola elkarreragin ohi duen jakitea. Behin hori zehaztuta, datu horietan sakondu ahal izango lukete erabiltzaileen profil segmentuak sortzeko erabiltzaile ordaintzaileen egoeraren eta hilero gastatutako zenbatekoaren arabera. Bi datu arlo horiek bateratuta, konpainiak bezero jakin baten zehaztapena lortu zuen. bizitzako balioa - bezeroek zer motatako diru-sarrera izan zuten gehien definitzen zuen metrika. Informazio horri esker, zehazki beste erabiltzaile batzuei zuzentzea ahalbidetu zieten, "bizitza osorako" profil bera zutenak, komunikabideen aukera oso zehatzen bidez, eskaintza oso zehatzekin.\nEmaitza? Marketineko dolarrei buruzko erabilera argiagoa eta informatuagoa. Etengabeko hazkundea. Eta konpainiak aurrera egin ahala hazten eta egokitzen joan daitekeen atribuzio analisi sistema pertsonalizatua.\nAitortu Araketaren Azterketa\nBurutzen hasten zarenean egozpenaren analisiaGarrantzitsua da lehenik eta behin arrakasta zure terminoetan definitzea - eta sinplea izatea. Galdetu zeure buruari, zein da nire ustez bezero ona? Orduan, galdetu, zein helburu ditut bezero horrekin? Balio handieneko bezeroekin gastua handitzea eta leialtasuna sendotzea aukeratu dezakezu. Edo, haiek bezalako balio handiko bezero gehiago non aurki ditzakezun erabaki dezakezu. Zure esku dago dena eta zure erakundearentzat egokia dena.\nLaburbilduz, atribuzioaren analisia oso modu azkarra eta erraza izan daiteke barneko eta hirugarrenen iturri batzuetako datuak biltzeko eta datu horiek zentzua emateko zehazki zehazten dituzun terminoetan. Zure marketin-helburuak argi definitzeko eta betetzeko behar dituzun argibideak eskuratuko dituzu eta, ondoren, zure estrategia hobetuko duzu gastatutako marketin-dolar guztietan ahalik eta ROI handiena lortzeko.\nZer da Data Warehouse zerbitzu gisa\nDuela gutxi idatzi genuen nola datuen teknologiak gorantz doaz merkaturatzaileentzat. Datu biltegiak biltegiratze zentral bat eskaintzen du, zure marketin ahaleginak eskalatzen eta ikuspegi bikaina eskaintzen duena - bezeroen, transakzioen, finantza eta marketin datuen bolumen masiboak ekartzeko gaitasuna ahalbidetuz. Lineako, lineaz kanpoko eta mugikorreko datuak txostenen datu-base zentral batean harrapatuta, merkaturatzaileek behar dituzten erantzunak aztertu eta eskuratzeko gai dira. Datuen biltegia eraikitzea nahiko konpromisoa da batez besteko enpresarentzat, baina Data Warehouse as a Service (DWaaS) konpainiak konpontzen du arazoa.\nBitYota Data Warehouse zerbitzu gisa\nBidalketa honen laguntzarekin idatzi zen BitYota. BitYotaren Data Warehouse as a Service irtenbideak buruko mina kentzen du beste datu plataforma bat konfiguratu eta kudeatzeagatik. BitYotak merkaturatzaileei beren datu biltegia azkar martxan jartzeko aukera ematen die, hodei hornitzaile batera erraz konektatu eta zure biltegia konfiguratuz. Teknologiak SQL erabiltzen du JSON teknologiaren bidez zure biltegia erraz kontsultatzeko eta denbora errealeko datuen jarioekin dator analisi azkarrak egiteko.\nAzkar egiteko inhibitzaile nagusietako bat analytics zure datuak gorde aurretik datuak eraldatzeko beharra da analytics sistema. Aplikazioak etengabe aldatzen diren munduan, iturri anitzetatik datozen datuek eta formatu desberdinetakoek esan nahi dute enpresek askotan denbora gehiegi pasatzen dutela datuak eraldatzeko proiektuetan edo aurrez aurre hautsita analytics sistemak. BitYotak datuak bere jatorrizko formatuan gorde eta aztertzen ditu, horrela datuak eraldatzeko prozesu neketsuak eta denbora asko behar dutenak ezabatuz. Datuen eraldaketa ezabatzeak gure bezeroei azkarra ematen die analytics, malgutasun maximoa eta datuen fideltasun osoa. BitYota\nZure beharrak aldatu ahala, zure klusterreko nodoak gehitu edo kendu edo makinaren konfigurazioak alda ditzakezu. Erabat kudeatutako irtenbide gisa, BitYota zure datuen plataforma kontrolatu, kudeatu, hornitu eta eskalatzen du, garrantzitsua den horretan zentratu ahal izateko, zure datuak aztertuz.\nTags: analisiaeskuduntzaegozpenaren analisiabityotadatuen jarioakdatu biltegiadatu biltegia zerbitzu gisamarketinari buruzko ezagutzakdenbora errealeko datuen jarioak\n14 Agentzien joera kezkagarriak


Irakurzaletasuna bultzatzea du helburu ekimen honek, eta horrekin batera liburutegi publikoak erabiltzea. Ekimenean parte hartzeko aski da liburutegitik euskarazko liburua maileguan hartzea. Behin irakurri ondoren itzuli eta irakurle fitxa bete, segidan liburuzainak erosketa-txekea emanen dio erabiltzaileari. Erosketa-txeke horrekin nahi duenak liburu bat erosiko du %35 merkeago.\nErosketa-txeke hauek eskuratzeaz gain, ekimen honek 30€ko balioa duen txekea zozketatuko du bi hilabetetan. Horretarako aurrez azaldukota urratsak ematen dituzten irakurle guztiak liburutegiko erabiltzaileen zerrendan sartuko dira, hilabete amaieran eginen den zoketan parte-hartzeko.\nAipatu bezala, lehenbiziko zozketa egina da dagoeneko, apirilari dagokiona hain justu ere. Leitzako liburutegiko zorteduna Aitziber Lekuona izan zen (argazkian ageri da) eta Ultzamaldeko liburutegiko sariduna, berriz, Kattalin Agirreurreta.\nBigarren zozketa bat ere izanen da maiatzaren bukaeran, ordura arteko erabiltzaile guztien artean eginen dena.\nBadakizue beraz, liburuekin gozatzeaz gain opariak ere lor ditzakezue!.


Mari Carmen Oteiza: "Hasieran 7 ginen Uharteko erraldoi eta buruhandien konpartsan eta egun 22" - Uharte arakil - Guaixe.eus\nMari Carmen Oteiza: "Hasieran 7 ginen Uharteko erraldoi eta buruhandien konpartsan eta egun 22"\nMaider Betelu Ganboa 2015-06-26 09:30\nMari Carmen Oteiza.\nUharte Arakilgo Erraldoi eta Buruhandien Konpartsak 15 urte.\n1.Uharte Arakilgo Erraldoi eta Buruhandien Konpartsak 15 urte beteko ditu. Nola sortu zen?\n2000 urtean kultura eta festen zinegotzia nintzen. Txikiak ginenean erraldoiak egoten zireneko oroitzapenak genituen, baina erraldoiak desagertu ziren. 40 urtez konpartsarik gabe egon ondoren, erraldoiak berreskuratzea bururatu zitzaigun. Etxeetatik begiratzen egon ginen, ea norbaitek argazkiren bat ote zuen. Bat lortu genuen eta argazki horri esker errege eta erreginaren erreplika egin genuen. Guk jarri genizkien izenak: erreginari Mikaela, San Migelengatik, eta erregeari Donato, San Donatogatik.\n2.Zer gertatu zen antzinako erraldoiekin?\nEtxarri Aranatzi utzi zizkieten festa batzuetarako eta kontatu zigutenez, ur erauntsi batek harrapatu zituen. Orduko erregeak harri-kartoizkoak ziren eta ezin izan ziren konpondu.\n3.Nola izan ziren erraldoi eta buruhandien konpartsa sortzeko pausuak?\n7 pertsonek sortu genuen konpartsa eta 7 horietatik 6 eramaileak ziren. Irurtzungo konpartsakoak izan ziren gure aita-ama pontekoak. Beraiekin ikasi genuen erraldoiak eramaten eta dantzatzen. Eta hasieratik Etxarri Aranazko gaitarien doinuetara dantzatu ditugu. Lehen irteera oso polita izan zen. Erregeak lehen aldiz Juan Carlos eta Antonio Astizek dantzatu zituzten eta ekitaldian Pedro Ansa eta Migel Zubieta omendu genituen, antzinako erraldoiak dantzatu zituztelako. Dantza taldearekin batera aritu ginen eta emozioz betetako ekitaldia izan zen.\n4.Laster familia handitu zenuten…\nBai, 2002an 3 erraldoi gehiago genituen. Errege bikoteari Felipe Gorriti konpositore uhartearraren erreplika; 1750. urtean Uharten bizi izan zen Jauregiko Martija sendatzaileren erreplika; eta, erregina txikia, Txiki, gehitu genizkien. Beira-zuntzekoak dira.\n5.Horietaz gain Uharte Arakilen erraldoi txiki asko daude ezta?\nBai, harrobi polita dugu. Lau herritarrek euren erraldoi txiki propioa dute eta festetan gure konpartsarekin ateratzen dituzte.\n6.Erraldoien ondoan buruhandiak. Zenbat dituzue?\nSei: indiarra, drakula, sorgina, deabrua, beltzarana eta panplonika. Konpartsarekin hasi ginenean bi zeuden, sorgina eta deabrua. Beltzarana eta panplonika aurretik egon ziren buruhandien erreplikak dira, beira-zuntzekoak. Gainontzekoak harri-kartoizkoak dira. Oso pozik gaude 14 eta 19 urte arteko herriko neska-mutilekin, buruhandiak ateratzeko festetan egunero ez baitute huts egiten. Harrobi ederra dugu.\n7.Zenbat kide zaudete konpartsan?\nHasieran 7 ginen eta egun 22. Gazteenak 20 urte ditu eta helduenak 59. Hasi ginen guztiok jarraitzen dugu. Gazteei buruhandiekin hastea animatzen diegu, gero erraldoiak eramatera pasatzeko. Horrela egin dute egun erraldoiak dantzatzen dituzten hiru gaztek. Harrobi polita dugu baina ateak zabalik ditugu, nahi duen oro ongi-etorria izango da.\n8.Noiz hasten zarete denboraldia prestatzen?\nMartxotik aurrera hasten gara erraldoiei mantenu lanak egiten eta entseatzen. Aurreko urtean eskulan tailerrekoek erretokatu zituzten eta primeran daude. Ostiraletan entseatzen dugu.\n9.Uharteko festak alaitzeaz gain beste herrietara irteerak egiten dituzue?\nBai, baina lehen gehiago. Murrizketek guri ere eragin digute. Lehen jasotzen genuen diru-laguntzarekin irteera gehiago egin ahal genituen, baina orain diru-laguntza estuagoa da, 2.000 euro urteko. Eta gastuak handiak: erraldoiak emateko kamioia, gasolina, gaiteroei ordaintzea, irteerak… Hala ere, urtero Etxarri Aranazko festetara eta uztailaren 25ean Itsasperrira joaten gara, Arakilgo bailararen egunera. Eta bi urtetik behin Funes eta Uharte Iruñera.\n10.Aurten 15 urte beteko dituzue eta San Juango festetako suziria bota duzue.\nBai, eta eskertuta gaude. 15 urte hauetan bildutako argazki, oroigarri, zapi eta materialarekin erakusketa egin dugu. Egunero ateratzen gara festetan. 3 konpartsa gonbidatu ditugu, Funesekoa, Irurtzungoa eta Aurizperrikoa eta kontzentrazioa egingo dugu, bihar, larunbatean, 12:00etan. 15 erraldoi ariko dira dantzan Uharten. Omenaldia jasoko dugu eta herri bazkarian ospatuko ditugu 15 urte hauek bete izana.\n11. 15 urtetan pasadizo ugari izango dituzue.\nBai, asko. Bat aipatzearren, 2010eko maiatzaren 13an sekulako ur erauntsia gertatu zen. Eskolako eta frontoiko baxuak uholdeak harrapatu zituen. Erraldoiak mojen eraikina zenera eramanak genituen, irteera bat genuelako, eta horregatik salbatu ziren. Aldiz, buruhandiak kaltetu ziren eta berriak egin behar izan genituen. Hori bai, ordutik, erraldoiak eta buruhandiak mojen eraikina zenean gordetzen ditugu, badaezpada ere.


Uberan - Euskal Idazleen Elkartea - Orgasmus belaunaldia\nOrgasmus ipuin-bilduma ez da argitaratu zaharra. Txalapartaren Literotura sailean argitaratu duten liburuak 11 autoreren narrazio erotikoak biltzen ditu. Irati Goikoetxea, Katixa Agirre, Judit Zuloaga, Garazi Arrula Ruiz, Tania Hearst, Petra Schelm, Irati Elorrieta, Irantzu Ezkerro, Garazi Goia, Irati Jimenez eta Iratxe Esnaola. Orgasmus belaunaldiaren hamaikakoa euskal literaturaren futbol-partidarako. Ordezkoen aulkian badira gehiago...\nNolatan sortu zen Orgasmus proiektua?\nIrati Jimenez: Hirudia izeneko zutabea idazten nuen Berriarako. Iratxe Retolaza, Iban Zaldua eta hiruroi eskatu ziguten literatura ardatz hartuta idazteko. Aukera hori aprobetxatuta Orgasmus izeneko zutabea egin nuen, delako Erasmus belaunaldiaz hitz egiteko. Inork ez daki nortzuk diren edo garen Erasmus belaunaldiko idazleak baina etiketa hori zabaldu da, nahikotxo, eta zirikada bota nahi nuen nik ez bainago ados etiketaren sakoneko kritikarekin. Besteak beste, idazle heldu berriok atzerrira begiratu eta bertokoaz ez garela arduratzen-edo esan izan da. Baina aski hedatua da euskal literatura garaikidean joera hori, aspalditik, nire ustez. Hori alde batetik. Bestetik, halako ikuskaritza sentsazio bat nuen, idazle hasi berri nahikotxo emakumeak izatearekin zerikusia duena, nire ustez. Aita-guretasun bat, nolabait esatearren. Umorez erantzun nahi nion horri, eta E.R.A.S.M.U.S ikasleek dirulaguntza horri maiz Orgasmus esaten diotenez, hitz jokuarekin testua idatzi nuen. Gero etorri zen ipuin erotikoen bilduma egiteko Txalapartaren eskaera. Gustura hartu nuen! Bereziki emakume taldea idazteko eta umorez idazteko batzea aukera zoragarria iruditzen zitzaidalako.\n"Goazen erasmus belaunaldia sortzera". Irati (Jimenez), zeuk egin zenuen belaunaldia sortzeko deia. Espero zenuen lortzerik? Zein izan zen zure intentzioa artikulu hura idaztean?\nI.J.: Ez nuen espero, ez. Deialdia egiten nuen arren, sekula ez zitzaidan bururatu argitaletxe batek ideia paperera eramango zuenik eta hain idazle talde politak parte hartuko zuenik. Intentzioa ganberradatxoa egitea zen. Katixak esan zuen liburuaren aurkezpenean: batzuetan ez duzu isilik geratu gura, erantzun baino. Ez pipertuta, haserre edo minduta nengoelako, baizik eta Erasmus belaunaldiaren zera hori absurdua iruditzen zitzaidalako eta barre egiteko modukoa.\nUmorez hartu duzue gaia... Haserrea baino errazago eramaten delako eta eraginkorragoa delako?\nGarazi Arrula Ruiz: Biak, esango nuke. Txantxa moduko bat izan da, hala planteatu ziguten liburuaren proiektua, eta zenbait jarrera salatu beharrarekin eta hori egiteko bidearekin bat egin genuen segituan. Haserreak ez zukeen emaitza eraginkorrik emanen, anitzetan ikus daitekeenez. Aski ironia gaizto dago bestela ere interneteko blogetan. Umorea oinarri, behintzat, nahi izan duguna sortu dugu, eta horrela erantzun bat eman diogu kontuari.\nIrati Elorrieta: Erasmus etiketa erabili duten guztiek ez dute gutxiespenez erabili. Beraz, ez dago zertan haserretu! Baina burlaz erabili duenik ere badago. Burla umorearen mailarik baxuena dela esaten da. Zeharkako kritika egiten du, gehienetan nabaria. Nik nahiago nuke kritika zuzena, zeharkakoa baino. Umoreak gauzen alde irrigarria nabarmentzen du, egoera bat komentatzeko erabiltzen denean...\nGarazi Goia: Umorea eta erotismoa, ez al da konbinazio interesgarria? Batetik, jarri ziguten Erasmus etiketa horri umorez erantzun nahi izan diogu, Orgasmus deitzea nahiago dugula esanez. Eta bestetik, euskal literaturan batzuetan nabaritzen den jarrera "paternalista" horri erantzun ganberroa eman nahi izan diogu.\nI.J.: Ni neu ez nago haserre! Are gehiago, ulertu dut prozesu guzti honetan izena jartzen zaizunean izana ematen dizutela. Hau da, garelako deitzen gaituzte. Erreibindikatzen nuen gauza bakarra zera zen, ez garela, agian, askok pentsatu dutena. Eta eskubidea dugula beste belaunaldi batzuek iraganean bezala, geure buruari izena jartzeko.\nZer ezaugarri behar dira Orgasmus belaunaldikoa izateko?\nG.A.R: Orgasmus izena kanpotik jarritakoaren moldaketa bat da, Erasmus baino, izatekotan Orgasmus, hala ezarri zuen Irati Jimenezek abiapuntua. Noski, ustezko belaunaldi horri ezaugarri batzuk lotu dizkiote, ikuspuntu ez oso onargarri batetik. Horri erantzun nahian sortu da liburua, eta benetan belaunaldi berria sortu bada, bertoko kideei dagokie haien ezaugarriak zehaztea eta nahi bezala definitzea. Horregatik ezin guk ezaugarriak jarri jatorrian gurea ez den etiketa bati.\nI.E.: Orgasmus belaunaldikoa izan daiteke Erasmus izateko etiketa jaso eta Erasmus izateko interesik edo gogorik ez duen edonor. Inoiz Erasmus izan ez delako, edo, Erasmus beka jaso izanagatik ere, kanpotik etorri den definizio horri erantzuna eman nahi diolako. Nik neuk Erasmus programari eskertu -edo leporatu- behar diot gaur Berlinen bizitzea. Baina hori, noski, ez da guztiz egia. Nagoen lekura ekarri nauten gertaera asko daude, eta Erasmus beka eskas hura jasotzea gertaera horietako bat besterik ez da. Erasmus programak ez du ezer sortu, ez asmatu. Katalizatzailea izan da agian, baina, finean, garai eta giro zehatz bateko adierazgarri naturala da programa hori. Besterik ez. Duela hamar urte baino gehiago jasotako bekak ez du idazten dudana definitzen. Nire bizi esperientziek ordea badute eragina interesatzen zaizkidan gaietan eta gai horien inguruan izan dezakedan begiradan.\nI.J.: Hitzaurrean txikle belaunaldia jarri dugu, bukaera edo hasiera non dagoen inork ez baitaki. Edonork du bere burua bataiatzeko eskubidea, beraz, ateak zabalik, lagunok. Edo hankak, kasu honetan.\nLiburua osatzen duten ipuinak idazteko, zein baldintza izan dituzue kontuan?\nG.A.R.: Txalapartako Literotura saila izaki, sexua laztandu (behintzat) beharreko gaia zen. Baina hortik aurrera ez dugu baldintza edo mendekotasun gehiagorik izan. Kontu guztiaren erroak irakurri genituen, noski, Iratiren artikulutik eta atzerago, baina emaitzan ikus daitekeenez, ezaugarri bakan bat komunean izan arren, alde handia dago ipuin batetik bestera, bai gaiaren bai formaren aldetik.\nI.E.: Txalapartak luzatu zigun gonbidapena. Volgako Batealariek Erasmus literatura idazteko aipatzen dituzten arauak erabiliz narrazio erotikoen bilduma bat osatzea proposatu ziguten. Volgako Batealarien blogean Erasmus literatura idazteko hamasei aholku biltzen dira. Bildumak erakusten du aholku horiek -nolabaiteko askatasunez- jarraituz gero, emaitzak oso ezberdinak izan daitezkela. Kontakizun erotikoa idaztea erronkatzat hartu nuen. Bikote baten harremanaren bi bertsio islatu nahi nituen. Harreman batean, pasioa eta hoztasuna, biak bizi baitaitezke aldi berean. "Paisaia urratuak" narrazioan, ikuspegien eta izaeren gatazka horrek du erotismoak baino presentzia handiagoa eta beraz, ezin esan erronka guztiz gainditu dudanik! Aldiz, Volgako Batealarien blogeko arauak, gehien-gehienak bete ditut, horretara propio jarri gabe gainera. I-pod bat eta guzti daukat kontakizunean! Bekatu batzuk aitortu behar ditut: boligrafoaz oharrak hartzen ditudala lantzean behin nire koadernoetan eta "erabilita" zegoen hiri batean kokatu dudala istorioa, Berlinen. Beste arau batzuekin, zalantza dut. Adibidez, energia eolikoa sortzeko haize-parkeak agertzen dira. Ez dakit Volgako Batealariek energia eolikoaren gaia politikotzat joko luketen. Dena den, politikoa izan litekeen eremu hori, poetikoki landu dut (espero dut inori hutsik ez egitea!).\nG.G.: Ipuinak idazterako orduan, besteak beste Volgako Batelariek Erasmus literatura idazteko proposatu zituzten hamasei aholkuak jarraitu ditugu; hain zuzen, aholku horiek hizpide erabiliz Irati Jimenezek idatzi zuen zutabe batean sortu zen Orgasmus belaunaldia sortzeko ideia, liburu honi abiapuntua eman ziona.\nI.J.: Baldintza bakarra zegoen: erotismoa, sexua ardatz hartzea. Nik neuk egin dudana zera izan da, hartu argitaratu nuen fikziozko lehen lana (Bat, bi, Manchester) eta maila batean haren negatiboa dena idatzi, pixka bat anti-erromantikoa eta haren lepotik (eta beraz neure bizkarretik) barre egiten duena, antzeko abiapuntua hartu eta historia beste leku batera eramanda.\nZuen artean harremanik baduzue? Liburuaren harira, belaunaldia indartzeko beste ekimenik ba al duzue buruan?\nG.A.R: Proiektuarekin hasi aurretik, nik ez nuen zerrendako beste partaideekin harremanik, eta egia esan, oraindik ere ez ditut ezagutzen, ez pertsonalki, behintzat. Halere, emailetako batean norbaitek esan bezala, bide polita izan da erantzuna emateko ez ezik, harremana egiteko, eta gaiari buruzko hamaika ahotsen iritziak partekatzeko. Esan bezala, kanpotik ezarritako belaunaldia da, eta, beraz, uste dut liburuarekin loturiko kontuez gainera, ez duela jarraipen gehiagorik izanen, ez behintzat izen hauek osatzen dutenek eginiko beste ekimenik. Erantzuteko beharra eta nahia badago, erantzuna egonen da, noski, baina ez ipuinon egileek osaturiko talde baten izenean.\nI.E.: Atzerrian urte asko daramadanez, harreman gutxi ditut Euskal Herriko beste idazle batzuekin. Kontutan hartuz, ez naizela atzerrian bizi den bakarra, are zailagoa da topo egitea. Saiatu ginen udan elkartzen, baina bakoitza data ezberdinetan zegoen Euskal Herrian eta ezinezkoa izan zen denontzako egun bat adostea. Dena den, besteek idazten dutena jarraitzeko interesa badut. Liburuaz gain, beste ekimenik sortuko ote den, denborak esango du, ezta?\nG.G.: Batzuen artean badago harremana. Saiatu ginen behin Orgasmus topaldi bat antolatzen, baina egia esan, gutariko asko munduan zehar sakabanaturik gaude eta ez zen hain erraza izan denoi ongi zetorkigun egun bat aukeratzea! Proiektu honek lotura gehiago sortzeko balio dezakeela pentsatzen dut eta polita litzateke hemendik beste ekimenen bat sortzea!\nI.J.: Bakoitza munduaren bazter batean bizi da baina! Belaunaldi honek batzeko Iberia puntuak behar ditu. Eta editoreak aspaldi zor digun gin-tonika ordaintzea!\nHemen hasi zen dena:\nEta jarraitu egin zuen:\nOda nobela baztertuari edo Erasmus belaunaldiaren zorabioa (Beñat Sarasolaren iruzkina)\nIrati Jimenezen artikulua, genesia: Berrian


Euskal Dantzek Hernaniko kaleak hartuko dituzte asteburu honetan. Noticias de Gipuzkoa\nEuskal Dantzek Hernaniko kaleak hartuko dituzte asteburu honetan\nXXIII. Dantzari Festako egun handiak ospatuko dira gaur eta bihar\nAitziber Muga - 2018(e)ko apirilaren 21a, larunbata - 06:02etan eguneratua\nHernani- Joan den astelehenean hasi zen Hernaniko XXIII. Dantzari Festa atzo arte Biteri kultur etxean ikusgai zegoen euskal janzkien erakusketarekin. Ostegunean, gainera baserritarren eta kalekumeen janz-kerei buruzko hitzaldia burutu zen. Baina ekitaldi nagusienak asteburu honetarako gorde dira. Honela, gaur dantzari txikiak arituko dira eta bihar Euskal Herri osotik etorritako taldeek beraien dantzak erakutsiko dituzte.\nHonela gaur 12.00etan Ttarlaren dantzari txikien irteera eta dantza emanaldia erdiguneko kaleetan ikusteko aukera izango da.\nGainontzeko ekitaldiak arratsalderako programatu dira. 17.00etan, dantzari txikien irteera eta dantza izango dira berriz erdiguneko kaleetan eta lagun izango dituzte Hernaniko Musika Eskolako txalapartariak, Hernaniko bertso eskolako bertsolariak eta irrintzilariak. Baina oraingo honetan, Ttarla ez ezik, Gipuzkoa osoko eta Lapurditik etorritako dantzari txikiak izango dira.\nIzan ere beste zortzi talde etorri dira: Astigar (Astigarragako Dantza Taldea), Begiraleak (Donibane Lohi-zuneko Dantza Taldea), Egape (Urnietako Dantza Taldea), Erein-tza eta Errenteria Musikala Errenteriatik, Eskola (Donostiako Dantza Taldea), Haurtzaro (Oiartzungo Dantza Taldea), Ibarla-Meaka (Irungo Dantza Taldea) eta Trebeska (Donostiako Dantza Taldea).\nEmanaldiaren hasieran dantza talde guztiek Agurra dantzatuko dute eta bukaerarako utziko dituzte fandango eta arin-arinak.\nBestalde, bihar 10.45ean kalejira hasiko da Hernaniko kaleetan zehar eta herriko auzoak euskal dantzekin girotuko dira.\nZoko guztiak musikaz eta dantzaz betetzeko Euskal Herri osotik 21 talde etorriko dira. Gipuzkoatik, Ostargi (Hernaniko Erraldoi eta Buruhandien Konpartsa), Hernaniko Musika Eskola, Ttarla (Hernaniko Dantza Taldea), Azpeitiko ikastolatik Ikasberri dantza taldea, Ereintza eta Errenteria Musikala Errenteriatik, Eskola (Donostiako Dantza Taldea), Ibarla-Meaka (Irungo Dantza Taldea), Goizaldi (Donostiako Dantza Taldea), Kemen (Irungo Dantza Taldea), Olarri (Oiartzungo Dantza Taldea) eta Trebeska (Donostiako Dan-tza Taldea);Arabatik, Adurtza (Gasteizko Dantza Taldea);Bizkaiatik, Alkartasuna (Bermeoko Dantza Taldea) eta Laguntasuna (Barakaldoko Dantza Taldea);Nafarroa Garaiatik, Basakaitz (Iribaseko Dantza Taldea), Baztandarrak (Elizondoko Dantza Taldea) eta Ortzadar (Iruñeako Dan-tza Taldea);Nafarroa Beheratik, Garaztarrak (Donibane Garaziko Dantza Taldea);Lapurditik, Begiraleak (Donibane Lohizuneko Dantza Taldea) eta Oldarra (Miarritzeko Dantza Taldea);eta Zuberoatik, Barkoxeko Dantza Taldea.\nTalde hauek guztiak 13.15ean Gudarien plazan bilduko dira eta Agintari dantza, Agurra, muxikoak, fandango eta arin-arinak eta Larrain dantzadantzatuko dituzte.\nOndoren, 14.30ean dantzariek eta soinujoleek bazkaria izango dute Atsegindegin eta egunarekin eta Dantzari Festarekin amaitzeko omenaldia eta erromeria antolatu dira arratsalderako.\nBestalde, lehengo asteburuan ere dantza izan zen nagusi Hernanin, Ttarla dantza taldeak bere 25. urteurreneko ekitaldiak burutu baitzituen. Aurreko ostiralean kiroldegian Ttarla taldetik igarotako dantzariei omenaldia egin zieten eta ondoren ikuskizun berezi bat eskaini zuten. Larunbatean, jolasak, bazkaria eta erromeria izan ziren.


2017 ira 22\nV. EZTABAIDA LIGA\nEusko Legebiltzarreko osoko bilkuren aretoan izan da V. Unibertsitate arteko Eztabaida Liga.\nLekua Osoko bilkuren aretoa - Tomas Moro aretoa\nDatak: oir, 22/09/2017 - oir, 22/09/2017\nEztabaida Liga Jaitsi\nTALDE IRABAZLEA: DEUSTUKO UNIBERTSITATEA\nBIGARREN TALDEA: NAFARROAKO UNIBERTSITATE PUBLIKOA\nHIZLARIRIK ONENA: Iñigo Otaegi (Mondragon Unibertsitatea)\nPROBA BAZTERTZAILEEN BIDEOA\nEuskal Herriko Unibertsitatearen (UPV/EHU) Euskararen eta Etengabeko Prestakuntzaren arloko errektoreordetzak antolatuta, Eusko Legebiltzarrak lagunduta\nEuskara hizkuntza erabilgarri bezala duten unibertsitateen artean egiten da txapelketa hau. 2017ko txapelketarako baieztapena honako unibertsitateek eman dute: Euskal Herriko Unibertsitatea (UPV/EHU), Mondragon Unibertsitatea, Deustuko Unibertsitatea, Nafarroako Unibertsitate Publikoa, Nafarroako Unibertsitatea.\nEusko Legebiltzarrean liga osoa hartzen den lehenengo aldia da, ligaren lehen jardunaldia, orain arte, UPV-EHUko Letren Fakultatean egiten zen eta.\nEusko Legebiltzarreko lehendakari Bakartxo Tejeriak eta Mahaiko kideek harrera egin die unibertsitateetako talde eta ordezkariei, 9:30ean, harrera aretoan . Parte hartzen duten unibertsitateetako agintarien buru Nekane Balluerka UPV/EHU-ko errektorea da.Legebiltzarreko lehendakariak eta errektoreak egin diete ongietorria parte hartzaileei osoko bilkuren aretoan, 09:50ean. 10:00etatik aurrera aurreko proba baztertzaileak hasi dira eta 12:30ean irabazi dituzten bi taldek hartuko dute hitza gaiaz eztabaidatzeko: Guraso batzuk azken urteetan bere seme-alabak ez txertatzeko erabakia dela eta, gaindituta ziruditen gaixotasun batzuen berragertzea ikusi da. Osasun publikoaren arazoa dela kontsideratu eta mugatu beharko litzateke gurasoek seme-alaben tratamendu medikoa erabakitzeko duen eskubidea?\nIkuspegi berezia eskaintzen dute jesarlekuek: Ligan parte hartzen duten taldeetako ordezkariek beteko dituzte Legebiltzarkideak eta Eusko Jaurlaritzako kideek bete ohi dituzten lekuak. Taldeen ordezkariek denbora neurtua izango dute hitz egiteko.\nEpaimahaiak eztabaidatu ondoren, Tomas Moro aretoan izan da sari-banaketa. Eusko Legebiltzarreko lehendakariak eta Euskal Herriko Unibertsitatearen (UPV/EHU) Euskararen eta Etengabeko Prestakuntzaren arloko erretoreordeak banatu dituzte diplomak, eta Jon Zarate erretoreordearen hitzak eman zaio amaiera V. Unibertsitate Ligaren edizio honi.\nFinala - Eztabaida Liga